title: Uuden-Seelannin lippu

text: Waitangin sopimuksen jälkeen 1840 Uudessa-Seelannissa "Union Jack" korvasi käytössä yhdistyneiden heimojen lipun. "Union Jack" säilyi käytössä yhdessä maan oman lipun tai sen sijasta aina 1950-luvulle saakka. Uuden-Seelannin oman lipun juuret ovat vuoden 1865 määräyksessä, jonka mukaan siirtomaahallinnon omistamien laivojen tuli käyttää sinistä lippua, jossa oli siirtomaan tunnukset. Uudella-Seelannilla ei ollut virallisia tunnuksia, joten sen laivat käyttivät aluksi pelkkää sinistä lippumallia. Vuonna 1867 tunnukseksi otettiin punaisella kirjoitettu "NZ". Vuonna 1869 tämä tunnus korvattiin lipulla, johon oli kuvattu neljällä punaisella valkoreunaisella tähdellä etelän risti. Vuonna 1899 otettiin käyttöön viestilippu, joka oli muuten identtinen aiemman lipun kanssa, mutta punaiset tähdet oli sijoitettu valkoiseen ympyrään. Versio levisi käyttöön julkisissa rakennuksissa ja vaikka sitä kuvailtiin aluksi oikean lipun vääristykseksi, siitä tuli yleinen patrioottinen symboli buurisodan aikaan. Pääministeri Richard Seddon yritti vuonna 1900 tehdä sinisestä lipusta punaisilla tähdillä maan virallista lippua. Hanke kaatui kuitenkin kuvernööri Robert Stoutin vastustukseen ja lippu tuli lopulta käyttöön vain rajoitetussa määrin Uuden-Seelannin omistamilla laivoilla. Lippua yritettiin virallistaa jälleen 5. marraskuuta 1901 ja kuningas hyväksyi sen 24. maaliskuuta 1902. 27. kesäkuuta 1902 lippu määriteltiin virallisesti. Lippua koskevia lakeja muutettiin vielä tämän jälkeen vuosina 1903, 1908 ja 1981.


title: Uuden-Seelannin lippu

text: Uudessa-Seelannissa käytetään virallisissa yhteyksissä Uuden-Seelannin varsinaisen lipun lisäksi kuutta eri lippua. Kuningattaren lippu otettiin käyttöön vuonna 1962 ja se symboloi Elisabet II:n asemaa Uuden-Seelannin kuningattarena. Nykyinen kenraalikuvernöörin lippu otettiin käyttöön vuonna 2008. Se korvasi aiemman vuodesta 1937 käytössä olleen lipun. Uuteen-Seelantiin rekisteröidyt kauppalaivat käyttävät lippua, joka on pohjaväriltään punainen, mutta muuten sama normaalin lipun kanssa. Valkopohjaista lippua käyttää puolestaan laivasto. Ilmavoimien lipussa etelän ristin tilalle on kuvattu ilmavoimien symboli ja kirjaimet NZ. Myös siviili-ilmaliikenteellä on oma lippunsa.


title: Uuden-Seelannin lippu

text: Joidenkin mielestä Uuden-Seelannin lippu muistuttaa liikaa Australian lippua ja samoin kuin Australiassa, jotkut ovat sitä mieltä, että on mautonta, että lippu sisältää toisen valtion lipun. Kansanedustaja Allan Highet herätti keskustelua lipun vaihtamisesta vuonna 1979, mutta mitään konkreettista ei tehty. Myös kansanedustaja Russell Marshall ehdotti lipun vaihtamista vuonna 1988. Vuosina 1979 ja 1984 tehdyissä kyselyissä kansan enemmistö on kuitenkin vastustanut lipun vaihtamista. Vuonna 1989 Listener-lehti järjesti vaihtoehtoisen lipun suunnittelukilpailun. Siihen osallistuneista 600 lippuehdotelmasta valittiin seitsemän, joihin kuuluivat myös nykyinen lippu ja yhdistyneiden heimojen lippu. Järjestetyssä äänestyksessä Uuden-Seelannin lippu voitti. Väittelyä lipun vaihtamisesta on käyty myös 1990- ja 2000-luvuilla. Vuonna 2011 järjestetyn kyselyn mukaan 72 prosenttia vastusti lipun vaihtamista.


title: Uuden-Seelannin lippu

text: Uuden-Seelannin lipusta järjestettiin 2015–2016 kaksi kansanäänestystä, joista ensimmäisessä päätettiin vaihtoehtoisen lipun ehdokkaasta ja toisessa sen käytöstä nykyisen lipun sijaan. Ehdotuksia vaihtoehtoisesta lipusta esitettiin yhteensä yli 10 000. Ensimmäisen äänestyksen voitti Kyle Lockwoodin suunnittelema lippu, jossa on valkoinen hopeasaniaisen ("Cyathea dealbata") lehti mustalla ja sinisellä pohjalla sekä nykyisen lipun tapaan Etelänristin tähdet. Äänestykseen osallistui noin 48 prosenttia Uuden-Seelannin äänioikeutetuista. Nykyisen lipun korvaamisesta järjestetyn kansanäänestyksen äänestysaika alkoi 3. maaliskuuta ja päättyi 24. maaliskuuta 2016. Viimeisessä äänestyksessä äänesti arviolta 2,1 miljoonaa äänioikeutettua ja heistä 56,6 % äänesti vanhan lipun säilyttämisen puolesta.


title: Uuden-Seelannin lippu

text: Kansanäänestyksen järjestämiseen käytettiin noin 26 miljoonaa dollaria ja oppositio kritisoikin maan pääministeri John Keytä sen järjestämisestä. Key oli kannattanut lipun vaihtamista ja puolusteli kansanääneststyä sanoen sen herättäneen tärkeää keskustelua, vaikka lipun vaihtamiseen ei lopulta päädyttykkään.


title: Miss Read

text: Dora Jessie Saint (o.s. Shafe; 17. huhtikuuta 1913 – 7. huhtikuuta 2012), joka tunnetaan paremmin äitinsä tyttönimeen perustuvalla kirjailijanimellä Miss Read, oli brittiläinen kirjailija. Varsinaiselta ammatiltaan hän oli opettaja.


title: Miss Read

text: Read julkaisi 1950-luvulta alkaen vuoteen 1996 asti lukuisia romaaneja, jotka keskittyvät pääasiassa kahteen kuvitteelliseen englantilaiskylään, Fairacreen ja Thrush Greeniin.


title: Miss Read

text: Read oli naimisissa historianopettajana toimineen Douglas Saintin kanssa ja sai yhden tyttären.


title: Konyan maakunta

text: Konyan maakunta () on yksi Turkin 81 maakunnasta. Se on pinta-alaltaan - 40 838 neliökilometriä - Turkin suurin maakunta. Konya sijaitsee Keski-Anatoliassa. Maakunnan pääkaupunki on Konya (1 174 536 as., arvio 31.12.2014).


title: Konyan maakunta

text: Konyan naapurimaakunnat ovat Mersin, Karaman ja Antalyan maakunta etelässä, Isparta ja Afyonkarahisarin maakunta lännessä, Eskişehir ja Ankaran maakunta pohjoisessa, sekä Aksaray ja Niğden maakunta idässä.


title: Konyan maakunta

text: Konya on jaettu 31 piirikuntaan.


title: Tiko

text: Roberto Martínez Rípodas eli Tiko (s. 15. syyskuuta 1976 Pamplona, Navarra, Espanja) on espanjalainen jalkapalloilija, joka edustaa Segunda Divisiónissa pelaavaa Eibaria. Pelipaikaltaan 178-senttinen Tiko on keskikenttäpelaaja.


title: Tiko

text: Tiko on Osasunan kasvatti ja teki ensiesiintymisensä seuran tuolloin Segunda Divisiónissa pelanneessa edustusjoukkueessa kauden 1996–1997 loppupuolella. Vuonna 1999 hän siirtyi Athleticiin, jossa hän pelasi lähes 200 Primera Divisiónin ottelua seuraavan yhdeksän kauden aikana. Kesällä 2008 hän siirtyi Eibariin.


title: Tiko

text: Ensimmäisen ja ainoan esiintymisensä Espanjan maajoukkueessa Tiko teki vuonna 2002 harjoitusottelussa Alankomaita vastaan, minkä lisäksi hän on pelannut epävirallisessa Baskimaan joukkueessa.


title: Kiyoshige Koyama

text: Kiyoshige Koyama (15. tammikuuta 1914 – 6. kesäkuuta 2009) oli japanilainen säveltäjä. Hän hankki elantonsa vuoteen 1955 saakka toimimalla koulun opettajana ennen omistautumistaan täyspäiväiselle sävellystyölle.


title: Kiyoshige Koyama

text: Koyaman ura säveltäjän käynnistyi verrattain myöhään, ja hänen teoksiaan alettiin esittää vasta toisen maailmansodan jälkeen. Hän syntyi Naganossa ja sai sävellyksenopetusta Kornei Abelta.


title: Kiyoshige Koyama

text: Koyaman sävellystuotantoon kuuluu mm. ooppera "Sanshyo-Dayu" sekä sinfoninen sarja "Masque of Noh Play".


Luettelo Etelän kruunun tähdistön tähdistä.
Taulukon sarakkeissa käytetyt lyhenteet:


title: Erland von Koch

text: Sigurd Christian Jag Erland Vogt von Koch (26. huhtikuuta 1910 Tukholma, Ruotsi – 30. tammikuuta 2009) oli ruotsalainen säveltäjä ja professori. Hänen vanhempansa olivat säveltäjä Sigurd von Koch (1879–1919) sekä tämän vaimo Karin Magnell.


title: Erland von Koch

text: Koch aloitti opintonsa Ruotsin kuninkaallisessa musiikkiakatemiassa ja opiskeli myöhemmin sävellystä, pianonsoittoa sekä orkesterinjohtoa Berliinissä.


title: Erland von Koch

text: Kochin sävellystuotantoon kuuluu muun muassa kuusi sinfoniaa, lastenooppera, viisi balettia, kamarimusiikkia, elokuvamusiikkia (muun muassa Ingmar Bergmanin elokuviin), musiikkia puhaltimille sekä virsiä.


title: Hulktar

text: Hulktar (oik. Jennifer Walters-Jameson, engl. "She-Hulk") on Marvelin sarjakuvissa esiintyvä fiktiivinen sarjakuvasankaritar. Hänen ensiesiintymisensä oli "Savage She-Hulk" #1 -lehdessä helmikuussa 1980. Hänet loivat käsikirjoittaja Stan Lee ja piirtäjä John Buscema.


title: Hulktar

text: Hulktar on ollut sekä Kostajien että Ihmenelosten jäsenenä. Taitavana asianajajana hän on palvellut monia supersankareita lukuisissa tilanteissa.


title: Hulktar

text: Jennifer Walters on tunnetun tiedemiehen Bruce Bannerin (Hulk) serkku, ja kerran Walters löysikin Bannerin oveltaan. Banner halusi ottaa yhteyttä sukulaisiinsa, joihin hän oli menettänyt kontaktinsa Hulkina olon, ja puolustusvoimien huippusalaisten operaatioiden turvallisuusmääräysten, takia. Bruce ja Jennifer lähtivät ajelulle, mutta asianajajana Walters oli sotkeutunut Kalifornian rikollismaailmaan, ja rikolliset kostivat ampumalla häntä ajomatkan aikana. Koska Banner tiesi Waltersilla ja itsellään olevan sama veriryhmä, hän toimitti omatoimisen verensiirron Jenniferin oltua vaarassa kuolla ampumahaavan aiheuttamaan verenhukkaan. Bannerin säteilytetty veri sai aikaan myös Waltersissa "hulkmaisen" reaktion, kun hän joutui vaaratilanteeseen. On kuitenkin pantava merkille, että Walters ei menetä järkeään ja yleensä hän jopa pitää enemmän Hulktarena kuin Jenniferinä olemisesta. Huomattuaan yliluonnolliset voimansa Hulktar kosti kimppuunsa käyneille rikollisille, aloitti seikkailijan elämän ja liittyi Kostajiin. Salattujen Sotien lopussa hän suostui astumaan Möykyn tilalle Ihmenelosiin tämän jäädessä vielä Taisteluplaneetalle.


title: Miina Kenttä

text: Miina Maarit Hennikki Kenttä (s. 19. helmikuuta 1986 Helsinki) on suomalainen seiväshyppääjä.


title: Miina Kenttä

text: Kenttä voitti koululaisten maailmanmestaruuden 2002 XII Gymnasiadeissa tuloksella 385. Nuorten maailmanmestaruuskilpailuihin Kenttä on osallistunut 2002 ja 2004. Molemmilla kerroilla hän karsiutui eikä selviytynyt loppukilpailuun. Vuonna 2005 hän sijoittui alle 20-vuotiaiden Euroopan-mestaruuskilpailuissa kahdeksanneksi.


title: Miina Kenttä

text: Kenttä sijoittui 2004 neljänneksi sisäratojen SM-kisoissa tuloksella 370. Samana vuonna hän oli Kalevan kisoissa kuudes. 2005 hän voitti SM-pronssia sisäratojen SM-kisoissa. Porin Kalevan kisoissa hän oli toinen tuloksella 380. Vuonna 2006 hän oli SM-halleissa neljäs.


title: Miina Kenttä

text: Kenttä edustaa seuratasolla Mikkelin Kilpa-Veikkoja. Hänen valmentajansa on Santeri Kenttä.


title: Dispur

text:
Dispur (, ) on Assamin osavaltion pääkaupunki Intiassa.
Se oli Guwahatin vähäinen esikaupunki, kunnes nostettiin osvaltion pääkaupungiksi vuonna 1973. Silloin Meghalaya erotettiin omaksi osavaltiokseen, ja Assamin entinen pääkaupunki Shillong jäi Meghalayan pääkaupungiksi.
Dispurissa itsessään on vain noin 1700 asukasta , mutta se on osa Guwahatin lähes miljoonan hengen taajama-aluetta. Dispurin tärkein tuotantohaara on teen valmistus, mutta kaupungin läpi kulkee myös lähiseutujen tuottamaa riisiä, hedelmiä ja puuvillaa. Maatalous ja sen tuotteiden jalostaminen on suurin työllistäjä, toisena tulee kaivosteollisuus.
Alueen kolme merkittävintä temppelipaikkaa ovat Kamakhya, Surya Pahar ja Navagraha.


title: Brian Aherne

text: William Brian de Lacy Aherne (2. toukokuuta 1902 King’s Norton, Worcestershire – 10. helmikuuta 1986 Venice Florida) oli englantilainen elokuvanäyttelijä.


title: Brian Aherne

text: Aherne kävi lapsena koulua Lontoon Italia Conti Academyssä. Hänellä oli ollut lapsirooleja jo ennen opintojen viimeistelyä Malvern Collegessa. Hän esiintyi lavalla ensimmäistä kertaa Birminghamissa 9-vuotiaana.


title: Brian Aherne

text: Aherne esiintyi alun perin mykkäelokuvissa ja teki debyyttinsä äänielokuvassa vuonna 1931. Esiinnyttyään muutamassa äänielokuvassa Britanniassa hän pääsi Hollywoodiin, jossa häneltä valmistui lopulta yli kolmekymmentä elokuvaa. Aherne oli vuosina 1939–1945 naimisissa Joan Fontainen kanssa.


title: Brian Aherne

text: Ahernella oli merkittäviä rooleja muun muassa elokuvissa "Minä tunnustan" (1953) sekä "Harvat ovat valitut" (1940). Hän julkaisi omaelämäkerran ja lisäksi George Sandersin elämäkertateoksen.


title: Brian Aherne

text: Aherne kuoli sydänvikaan Floridassa 83-vuotiaana. Hänellä on tähti Hollywood Walk of Famella.


title: Murom

text: Murom () on kaupunki Vladimirin alueen itäosassa Venäjällä. Kaupunki sijaitsee Volgan sivujoen Okan länsirannalla, linnuntietä runsas 120 kilometriä alueen pääkaupungista Vladimirista itään.


title: Murom

text: Murom on Muromin piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 120 800 henkeä (vuonna 2006).


title: Murom

text: Kaupungin nimi juontuu seudulla ennen slaavien tuloa asuneesta suomalaisugrilaisesta muroman kansasta. Ensimmäisen kerran kaupunki mainitaan Nestorin kronikassa vuoden 862 kohdalla. Vuodesta 1097 aina 1400-luvulle se oli Muroman ruhtinaskunnan pääkaupunki. Vuonna 1088 sitä hävittivät Volgan bulgaarit ja vuosina 1239, 1281 ja 1293 mongolivalloittajat. 1400-luvun alussa kaupunki liitettiin Moskovan ruhtinaskuntaan, ja se toimi pitkään Moskovan itäisenä rajalinnoituksena. Vuodesta 1778 lähtien Murom oli samannimisen Vladimirin läänin kihlakunnan keskus.


title: Murom

text: 1600-luvulla Murom oli tärkeä käsityöläisammattien keskus, johon alkoi seuraavalla vuosisadalla syntyä teollisuutta. Nykyään kaupungissa on kone- ja laiterakennus-, elektroniikka-, tekstiili- ja puunjalostusteollisuutta.


title: Murom

text: Kaupunki sijaitsee Okajoen jyrkällä rannalla. Vuonna 1788 laaditun säännöllisen asemakaavan mukaan rakennettu keskusta koostuu etupäässä kaksikerroksisista kauppiastaloista. Kaupungin eteläosassa sijaitsee 1000-luvulla perustettu Vapahtajan luostari, jossa on säilynyt 1500-luvun loppupuolella rakennettu Kristuksen kirkastumisen katedraali. Luostarin lähellä on pieni Kosman ja Damianin kirkko vuodelta 1565 sekä samanniminen klassistinen kirkko (1804) kellotapuleineen. Keskustassa sijaitsevat pääosin 1600-luvulla rakennetut Pyhän kolminaisuuden, Marian ilmestyksen ja Ylösnousemuksen luostarit. Rantavallin reunalla on vuosina 1700–1717 pystytetty pyhän Nikolaoksen kirkko. Keskustassa on empiretyylisiä rakennuksia sekä jugendtyylinen rautatieasema vuodelta 1912. Kotiseutumuseon kokoelmat käsittävät 1500–1800-lukujen ikoneja, käsityötaidetta sekä venäläisten taidemaalarien teoksia.


title: Playa

text:
Playa on suomalainen yhtye. Yhtyeen ensimmäisessä kokoonpanossa vaikutti Irina, joka myöhemmin siirtyi soolouralle.
Yhtyeen ensimmäinen single "Daba Dam Dam" ilmestyi 1990-luvun loppupuolella.


title: Franco Cerri

text: Franco Cerri (s. 29. tammikuuta 1926, Milano) on italialainen jazz-kitaristi.


title: Franco Cerri

text:
Cerri teki uransa aikana yhteistyötä muun muassa Gorni Kramerin, Django Reinhardtin, Chet Bakerin, Gerry Mulliganin, Billie Holidayn sekä Lee Konitzin kanssa. 1. tammikuuta 2006 presidentti Carlo Azeglio Ciampi myönsi hänelle "Commendatore della Repubblican" arvonimen.Roberto Vecchioni
Caterina Valente


title: Franco Cerri

text: Nicola Arigliano


title: Franco Cerri

text: Matteo Brancaleoni


title: Franco Cerri

text: Alvaro Belloni


title: Franco Cerri

text: Shirley Bunnie Foy


Luettelo Etelän ristin tähdistön tähdistä.


title: Luettelo Etelän ristin tähdistön tähdistä

text: Taulukon sarakkeissa käytetyt lyhenteet:


title: Luettelo Feeniksin tähdistön tähdistä

text: Luettelo Feeniksin tähtikuvion tähdistä.


title: Luettelo Feeniksin tähdistön tähdistä


title: Shillong

text: Shillong (, ) on Meghalayan osavaltion pääkaupunki Intiassa. Vuonna 2001 kaupungissa laskettiin asuvan noin 260 000 ihmistä. Tähän lukuun sisältyy ensimmäistä kertaa arvio kaupungin slummien asujaimistosta.


title: Shillong

text: Shillong sijaitsee Himalajan juurella 1 500 metrin korkeudessa, joten ilmasto on siellä miellyttävämpi kuin Intian trooppisissa osissa. Shillong oli Assamin pääkaupunki vuoteen 1973, jolloin Assam ja Meghalaya erosivat toisistaan.


title: Shillong

text: Alueen nähtävyyksiä ovat luolat, vuorikiipeilyreitit ja vesiputoukset. Shillongiin ei ole rautatietä, ja lähin pieni lentokenttä on 30 kilometrin päässä.


title: Ajotietokone (polkupyörä)

text: Ajotietokone on polkupyörään kytkettävä elektroninen laite, joka mittaa ja näyttää pyöräilijälle laitteen mallista riippuen ajonopeuden, ajetun matkan ja kuluneen ajan, huippu- ja keskinopeuden ja kokonaismatkan sekä -ajan. Muihin toimintoihin voi kuulua kalorimittari, renkaan kierrosnopeuden mittaus, poljintiheysmittari sekä varsinkin kalliimmissa malleissa sykemittari. Eri toimintojen välillä liikutaan yksinkertaisen käyttöliittymän ja muutaman, yleensä vain kahden painikkeen avulla. Ajotietokone kiinnitetään pyörän ohjaustankoon pienen telineen avulla, jolloin ajotietokone on mahdollista ottaa aina mukaan poistuttaessa pyörän luota. Mittauksen suorittava anturi sijoitetaan normaalisti etuhaarukkaan lähelle pinnoja. Magneetti, johon anturi reagoi, kiinnitetään pinnaan anturin kanssa samalle tasalle ruuvilla. Anturin ja magneetin välinen etäisyys tulisi olla noin kolme millimetriä. Anturi ja magneetti on pidettävä puhtaana kurasta jotta kertyvä lika ei heikennä liiaksi magneettikenttää, jolloin anturi ei pysty rekisteröimään renkaan pyörimistä.


title: Ajotietokone (polkupyörä)

text: Eri suureiden mittaus tapahtuu pinnaan kiinnitetyn pienen magneetin ja etuhaarukassa olevan anturin avulla. Anturi koostuu reed-releestä, eli kytkimestä, joka sulkeutuu ja alkaa johtaa sähköä jouduttuaan riittävän voimakkaaseen magneettikenttään. Jokaisella renkaan kierroksella pinnaan kiinnitetty magneetti ohittaa haarukkaan kytketyn anturin ja aiheuttaa näin lyhyen sähköpulssin ajotietokoneelle. Ajotietokone on sulautetun järjestelmän sovellus eli koostuu mikro-ohjaimesta, johon sähköpulssi ohjataan. Mikro-ohjaimeen ladattu ohjelma laskee kahden tai useamman reed-releeltä tulleen pulssin välisen ajan. Ennalta asetetun renkaan halkaisijan ja pulssien välisen ajan perusteella mikro-ohjain pystyy laskemaan yllä mainitut suureet ja näyttämään ne nestekidenäytössä. On olemassa myös ajotietokoneita, joissa tieto anturilta välittyy ajotietokoneelle langattomasti. Lisäksi joidenkin ajotietokoneiden nopeus- ja matkatieto saadaan GPS-järjestelmän satelliiteista.


title: Ajotietokone (polkupyörä)

text: Ajotietokone voi sisältää myös kellon, sekuntikellon ja niin sanotun selaustoiminnon, joka vaihtaa automaattisesti eri toimintatilojen välillä (kokonaismatka > keskinopeus > huippunopeus jne.) muutaman sekunnin välein. Myös muun muassa autoista löytyy ajotietokone, mutta kyseinen laite on huomattavasti monimutkaisempi kuin polkupyörissä käytettävät mittarit.


title: Luettelo Herkuleen tähdistön tähdistä

text: Luettelo Herkuleen tähdistön tähdistä näennäisen kirkkauden mukaan kirkkaimmasta lähtien.


title: Luettelo Herkuleen tähdistön tähdistä


title: Sonic the Hedgehog (pelisarja)

text: Sonic the Hedgehog on Segan omalle maskotille Sonic-siilille omistettu pelisarja. Sarjan aloitti samanniminen videopeli, joka julkaistiin Sega Mega Drivelle ja myöhemmin Sega Master Systemille sekä Sega Game Gear -käsikonsoleille vuonna 1991. Sonicin pelisarjan ensimmäiset ja tunnetuimmat pelit julkaistiin Sega Mega Drivella ja olivat osa ”Blast Processing”-mainoskampanjaa. Sonic the Hedgehog on Segan parhaiten menestynyt videopelisarja, jonka pelejä on myyty maailmanlaajuisesti yhteensä 90 miljoonaa kappaletta. Pelisarja kuuluu myös maailman suosituimpiin tasohyppelyihin.


title: Sonic the Hedgehog (pelisarja)

text: Pelisarjan tasohyppelypelejä ja useita spin-off-tuotoksia on tehnyt Sonic Team. Pelisarjan pääohjelmoitsijana on toiminut Yuji Naka, josta myöhemmin tuli väliaikaisesti Sonic Teamin johtaja vuoteen 2006 asti. Pelien hahmosuunnittelijana on toiminut Naoto Ōshima sekä kenttäsuunnittelijana Hirokazu Yasuhara. Käsikonsolipelit kuten Sonic Advance, on kehittänyt puolestaan Dimps. Sonic-pelien teossa on ollut myös mukana muun muassa BioWare, Traveller's Tales ja nykyisemmin myös Nintendo osittain.


title: Sonic the Hedgehog (pelisarja)

text: Lähes jokaisessa pelissä Sonicin tavoitteena on pysäyttää tohtori ”Eggman” Robotnik. Sonic-peleissä tavaramerkkeinä on ollut nopeus niin kaksi- kuin kolmiulotteisissakin peleissä. Pelattavuus on pysynyt samana monissa Sonic-peleissä, mutta on kokenut myös vaihtelevia muutoksia. Ensimmäiset viisi kaksiulotteista peliä ovat nopeatempoisia tasohyppelyitä, joissa Sonic pystyy juoksemaan uskomattoman nopeasti. Pelien tasot ja teemat ovat pysyneet samanlaisina monissa peleissä mm. paratiisitasoja, raunioisia Rooma-tyyppisiä kaupunkitasoja, yöllisiä kasinoflipperikaupunkeja ja Eggmanin jättimäisiä tehtaita. Tasoissa on erilaisia ansoja ja Badnik-robottiryhmiä (Japanissa vain ”Eggmanin robotit”). Kaikki Mega Driven Sonic-pelit käyttivät samanlaista elementtejä myöhemmissä Sonic-peleissä.


title: Sonic the Hedgehog (pelisarja)

text: "Sonic the Hedgehog" oli pelisarjan ensimmäinen peli. Ilkeä tohtori Robotnik sieppaa viattomat eläimet muuttaakseen nämä sydämettömiksi Badnik-roboteiksi. Sonic kiitää paikalle ja pelastaa eläimet sekä "Etelän saaren" Robotnikin vallasta. Peli julkaistiin ympäri maailmaa Sega Mega Drivelle vuonna 1991 ja oli suuri menestys ympäri maailmaa. Peliä on julkaistu yhteensä 16 miljoonaa kappaletta, tehden siitä pelisarjan myydyimmän pelin. Vuonna 1992 julkaistiin "Sonic the Hedegehog 2", joka oli jatkoa ensimmäiselle osalle. Peli esittelee Sonicin uuden ystävän, Miles ”Tails” Prowerin ja he yhdessä pysäyttävät Robotnikin maailmanvalloitus aikeet. Peli myi yhteensä 6 miljoonaa kappaletta ja on parhaiten myynnyt Sonic-peli Segan Mega Drive-konsolilla.


title: Sonic the Hedgehog (pelisarja)

text: Seuraavana vuonna julkaistiin "Sonic the Hedgehog CD" Mega Driven lisäosalle, "Sega Mega-CD", mutta ei myynyt hyvin "Mega-CD":n huonon menestyksen takia. Pelissä esiintyy ensimmäistä kertaa Amy ja Metal Sonic. Vuonna 1994 julkaistiin "Sonic the Hedgehog 3", jossa esiintyy ensi kertaa Knuckles, josta tulee myöhemmin Sonicin hyvä apuri. Peli oli huomattavasti lyhyempi kuin edeltäjänsä, mutta samana vuonna julkaistiin "Sonic & Knuckles", joka on suoraa jatkoa "Sonic 3":lle. "Sonic & Knuckles"-pelikasetin voi yhdistää muihin Mega Driven pelisarjan kasetteihin. "Sonic 2":een ja "Sonic 3":een yhdistettynä peleissä voi pelata Knucklesilla. "Sonic 1"-pelikasettiin yhdistettynä pääsee pelaamaan "Blue Sphereä".


title: Sonic the Hedgehog (pelisarja)

text: Ensimmäinen kolmiulotteinen tasohyppely pelisarjassa oli "Sonic Adventure", joka julkaistiin Euroopassa vuonna 1999 Sega Dreamcastille. Kun pelisarja täytti kymmenen vuotta vuonna 2001, julkaistiin Sonic Adventurelle jatko-osa. Euroopassa peli julkaistiin 23. kesäkuuta 2001. Alun perin Dreamcastille julkaistuista peleistä tehtiin erikoisjulkaisut "Sonic Adventure DX Director’s Cut" ja "Sonic Adventure 2 Battle" Nintendo GameCubelle. Windows-versio tehtiin vain "Sonic Adventure DX":lle. Ensimmäinen Sonic-peli, joka julkaistiin ensi kertaa muille konsoleille, oli "Sonic Heroes". Peli julkaistiin Nintendo GameCubelle, PlayStation 2:lle ja Xbox:ille Japanissa joulukuussa 2003. Eurooppaan ja Pohjois-Amerikkaan peli saapui hieman myöhemmin. Windows-versio pelistä tuli marraskuussa 2004. Pelissä on kolmen hengen tiimi, joka pyrkii pääsemään esteiden läpi käyttäen nopeus-, lento- ja voimakykyjään.


title: Sonic the Hedgehog (pelisarja)

text: Marraskuussa julkaistiin "Sonic the Hedgehog", joka oli ensimmäinen Sonic-peli seitsemännelle konsolisukupolvelle. Peli julkaistiin Xbox 360:lle ja PlayStation 3:lle toukokuussa 2007. Blaze the Cat palaa uuden hahmon, Silver the Hedgehogin kanssa. Marraskuussa vuonna 2008 julkaistiin "Sonic Unleashed". Pelin alussa tohtori Robotnik lamauttaa Super Sonicin ja valjastaa vapautuneet Kaaossmaragdit kanuunansa käyttöön. Planeetta halkeaa ja samalla Sonic muuntautuu siilisudeksi, josta tulee pelin uusin ominaisuus. Pelin PlayStation 2 ja Wii-versiot ovat lyhyempiä ja kevyempiä kuin Xbox 360 ja PlayStation 3 -versiot.


title: Sonic the Hedgehog (pelisarja)

text: Vuoden 2010 julkaistiin "Sonic the Hedgehog 4":n ensimmäinen episodi konsolien latauspalveluissa. Toinen episodi julkaistaan kesäkuussa 2012. Vuonna 2010 "Sonic Colors" ilmestyi Wiille ja Nintendo DS:lle, jossa tri. Eggman on rakentanut avaruuteen huvipuiston, ja Sonicin täytyy läpäistä seitsemän erilaista huvipuistoaluetta, pelastaa Wisp-avaruusoliot sekä kerätä aiempien pelien tapaan kaaossmaragdit. Vuoden 2011 loppupuolella ilmestyi "Sonic Generations" Xbox 360:lle, PlayStation 3:lle ja Nintendo 3DS:lle. Peli on Sonicin 20-vuotisjuhlapeli, joka yhdistelee kaksiulotteista ja kolmiulotteista pelattavuutta pelisarjan varrelta.


title: Sonic the Hedgehog (pelisarja)

text:
Toukokuussa 2013 Nintendo ilmoitti Nintendo Direct-nettilähetyksessä tehneen SEGA:n kanssa
sopimuksen koskien Sonic-pelisarjaa. Sopimuksen mukaan Nintendo julkaisee ja levittää
kolme seuraavaa Sonic-peliä Euroopassa ja Australiassa. Ne olivat Mario & Sonic at the Sochi 2014 Olympic Winter Games, Sonic Lost World ja keväällä 2014 paljastettu Sonic Boom.


title: Sonic the Hedgehog (pelisarja)

text: Keväällä 2015 julkaistiin älypuhelinpeli Sonic Runners.


title: Sonic the Hedgehog (pelisarja)

text: Syyskuussa 2016 julkaistiin Sonic Boom: Shattered Crystalin jatko-osa; .


title: Sonic the Hedgehog (pelisarja)

text: Vuoden 2017 aikana julkaistiin kaksi Sonic peliä: Sonic Mania kesällä ja Sonic Forces vuoden lopussa.


title: Sonic the Hedgehog (pelisarja)

text: "Sonic the Hedgehog" -pelisarjasta on tehty myös paljon erilaisia animaatiosarjoja. DiC oli tuottanut kolme Soniciin perustuvaa animaatiosarjaa. Ensimmäinen oli Ren ja Stimpy-tyylillä tehty "Adventures of Sonic the Hedgehog", joka käsitteli pelisarjaa humoristisesti. Sarjan pääosissa olivat Sonic, Tails, Robotnik sekä Scratch Grounder ja Coconuts. (Robotnik ja hänen apurinsa piirrostyyli otettiin alun perin Tri. Robotniks "Mean Bean Machine"-pelistä.) Sarja kesti vain yhden tuotantokauden. Toinen piirrossarja "Sonic the Hedgehog" oli huomattavasti synkempi ja enemmän toimintaa sisältänyt ja kaksi tuotantokautta kestänyt sarja. Sarjaan käsikirjoitettiin kolmas tuotantokausi, jota ei koskaan tuotettu. DiC tuotti vielä yhden tuontantokauden kestäneen "Sonic Undergroundin" 1990-luvun lopussa.


title: Sonic the Hedgehog (pelisarja)

text: Vuonna 1996 Taki Corporation teki Sonic OVAn Japanissa. Anime julkaistiin kaksiosaisena ja myöhemmin DVD-versiossa tunnin kestävänä elokuvana.


title: Sonic the Hedgehog (pelisarja)

text: "Sonic X" -anime on uusin sarja, joka kertoo Sonicin tulemisesta ja lähtemisestä ihmisten planeetalla Maassa. Sarja palaa enemmän myös pelisarjan lähteille kuten "Sonic Adventureen" ja "Sonic Adventure 2":een. Anime pyöri Jetix-kanavalla kolme tuotantokautta. Sarjan ensimmäinen jakso esitettiin Euroopassa jo vuonna 2004.


title: Sonic the Hedgehog (pelisarja)

text: "Sonic Boom" tulossa 52 jaksoa vuoden 2014 lopulla.


title: Sonic the Hedgehog (pelisarja)

text: Sonicista on tehty muutamia manga-sarjoja, joista ensimmäiset manga-albumit ovat hyvin harvinaisia ja peräisin Shogakukan ”Shogaku Yonensei” -ryhmältä. Mangassa nuori siilipoika Nicky pystyy muuttumaan Soniciksi, jolloin hän pystyy juoksemaan äänennopeudella. Hän taistelee ilkeää ja julmaa tohtori Eggmania vastaan. Tails ilmaantuu myöhemmässä vaiheessa. Mangaa julkaistiin vuonna 1992. Dash & Spin; Super Fast Sonic!!-mangaa julkaistiin kahden pokarin verran vain japanissa vuonna 2005. Tarinat yleisesti olivat slapstick henkisiä. Piirtäjänä on toiminut Santa Harukaze ja tarinoita julkaistiin alun pitäen "Coro Coro Comics"-lehdessä. Amerikassa ja Euroopassa on julkaistu erilaisia novelleja Sonicista vuosien 1993 ja 1995 välillä.


title: Sonic the Hedgehog (pelisarja)

text: "Sonic the Comic" -lehteä julkaistiin vuodesta 1993 aina vuoteen 2002 asti. Sarjakuvan juonessa tohtori Robotnik yrittää valloittaa Mobiuksien, mutta Sonic pysäyttää hänet ja monet ilkeät vastustajat vapauden taistelijoiden joukolla, joihin lukeutuu Tails, Amy, Johnny Lightfoot ja Porker Lewis sekä myöhemmin myös Knuckles. Sarjakuva käsittelee monia pelisarjan pelejä, mutta koko sarjakuvan universumi eroaa paljon erityisesti Archie-sarjakuvaversiosta. Sarjakuvan lopetuksen jälkeen netissä aloitettiin "Sonic the Comic-Online"-projekti, jossa Sonicin tarina jatkuu sarjakuvan jälkeisiin tapahtumiin.


title: Sonic the Hedgehog (pelisarja)

text: "Sonic the Hedgehog"-sarjakuvaa tekevä Archie Comics aloitti Sonic-sarjakuvan teon "Sonic the Hedgehog"-televisiosarjan jälkeen 1993. Koko sarjakuva on muuttunut erilaiseksi kuin millaisena se alkoi. Sarjakuvalla on erilainen kuvitteellinen maailma kuin mikä itse pelisarjassa on, sillä sarjakuvassa esiintyy paljon amerikkalaisessa piirrossarjasta tuttuja hahmoja. Sarjakuvan yleisenä juonikuviona julma diktaattori tohtori Robotnik yrittää kaapata Mobius-planeetan vallan Acorn-suvun hallinnosta. Myöhemmin Robotnikin kukistuksen jälkeen myös toinen Robotnik eri ulottuvuudesta nimellä tohtori Eggman yrittää myös kaapata Mobiuksen. Sarjakuvassa jatkumo on myös erilainen verrattaessa peleihin. Sarjakuvasta julkaistaan nykyään myös pokkarikokoisia koosteita vanhoista numeroista, jotka sisältävät kymmenen numeroa kukin, lisäksi julkaistaan "Sonic Special" -pokkareita. Sarjakuvaa alun perin julkaistiin myös Suomessa yhdeksän numeroa (alkuperäiset numerot #0-#8), kunnes se lopetettiin pienen lukijamäärän vuoksi, mutta vuodesta 2009 lähtien sarjakuvaa aloitettiin uudestaan julkaisemaan 198. numerosta lähtien alkuperäiskielellään. Archie Comics julkaisi myös Sonic X-animeen perustuvaa sarjakuvaa, joka myöhemmin lopetettiin 40 numeron jälkeen. Sen tilalla oleva "Sonic Universe" on uusin Sonic-sarjakuva.


title: Sonic the Hedgehog (pelisarja)

text: Viralliset sivut


title: Sonic the Hedgehog (pelisarja)

text: Muualta


title: BMW 6-sarja

text: BMW 6-sarja on autovalmistaja BMW:n valmistama GT-automallisto. Ensimmäistä sukupolvea (E24) valmistettiin vuosina 1976–1989. Auton seuraaja oli suurempi ja kalliimpi 8-sarja (E31). 6-sarjan toinen sukupolvi (BMW E63/E64) esiteltiin 2003.


title: BMW 6-sarja

text: Keväällä 1976 Geneven autonäyttelyssä BMW esitteli uuden huippumallinsa, joka tehtaan muutamaa vuotta aiemmin aloittaman uuden mallimerkintäkäytännön mukaan nimettiin 6-sarjaksi. Mallin E-merkinnäksi tuli E24 (E = Entwicklungsreihe). Mallista tuli BMW:n pitkäikäisin korimalli, jota valmistettiin 13 vuotta tuotannon päättyessä 1989. E24 oli edeltäjästään poiketen luksuscoupe, GT-auto, kun E9 oli edustanut puhtaampaa urheiluautolinjaa.


title: BMW 6-sarja

text: 633CSi:lle myönnettiin Kultainen ohjauspyörä Geneven autonäyttelyssä juryn saatesanoin: "Kaikessa eleganssissaan se on todellinen auto erinomaisine ajo-ominaisuuksineen. Auto, joka urheilullisuudesta huolimatta on mukava ja turvallinen. Ajamisen kulttuurin kehittäminen ja tarjolla olevat tilat tekevät siitä palkinnon arvoisen".


title: BMW 6-sarja

text: Mercedekseltä 1970 BMW:lle siirtynyt ranskalainen suunnittelija Paul Bracq loi auton linjat. Hän loi myös useiden muiden tuon aikakauden BMW-mallien muodot, kuten E12-, E21- ja E23-mallisarjat.


title: BMW 6-sarja

text: E24 täytti BMW:n perinteisen coupén tunnusmerkit: pitkä konepelti, suuri ikkunapinta-ala ja harmoninen hyvät matkatavaratilat antava perä. E24:n korin suunnittelun yhtenä lähtökohtana oli passiivinen turvallisuus, sillä edeltävän E9 Coupen välipilarin (ns. b-pilari) puute oli pakottanut tehtaan vetäytymään tärkeiltä ja nopeasti kasvavilta USA:n markkinoilta tuon mallin elinkaaren lopulla. Modernin tietokonesuunnittelun, analysoinnin ja kolarikokeiden myötä auto oli kilpailijoitaan edellä turvallisuudessa ainakin julkaisuhetkellään.


title: BMW 6-sarja

text: Vuonna 1976 esitellyissä 630CS kaasutinmoottorimallissa ja 633CSi ruiskumoottorimallissa oli myös ripeään etenemiseen riittävästi tehoa, 182 ja 197 hv, mutta edeltäjän 3.0CSi:n suorituskyvystä jäätiin hieman. Korit tehtiin elokuuhun 1977 saakka Karmannin koripajalla.


title: BMW 6-sarja

text: Heinäkuussa 1978 esiteltiin pitkäikäisimmäksi ja myydyimmäksi muodostunut malli 635CSi. Vuonna 1979 628CSi korvasi 630CS:n ja tuotannossa vuoden 1982 suurempaan mallisto- ja tekniikan uudistukseen asti olivat mallit 628CSi, 633CSi ja 635CSi. Vuodeksi 1981 635CSi sai digitaalisen Motronic moottorin sytytyksen ja ruiskutuksenohjausjärjestelmän. 628CSi oli tuotannossa vuoteen 1987 saakka, ja viimeinen 635CSi valmistettiin 6.huhtikuuta 1989.


title: BMW 6-sarja

text: Jo vuoden 1976 ensimmäisissä malleissa oli aikansa autotekniikan huippua edustavia ja E24:n myötä autoissa ensi kertaa esiteltyjä ratkaisuja. Kuljettajaa kohti kaareutuvan kojelaudan vasemmassa päädyssä olevan Test-panelin kautta kuljettaja saattoi tarkastaa kaikkien nesteiden, jarrupalojen sekä tärkeimpien valaisimien kunnon napinpainalluksella ennen ajoon lähtöä.


title: BMW 6-sarja

text: 6-sarja koki monia teknisiä uudistuksia, ja vain ulkomuodot säilyivät melkein koskemattomina mallin elinkaaren aikana. Tekniikan osalta E24 oli tehtaan uusimman kehittelytyön esittelyalusta, jossa ensimmäisenä oli saatavilla autotekniikan uusimmat saavutukset, alkaen vuoden vuoden 1976 kaasutinmoottorisesta 630CS-mallista päätyen vuoden 1989 digitaalisella Motronic-moottorinohjauksella ja itseään ajotapahtuman mukaan säätävällä EDC-alustalla varustettuun 635CSi-malliin.


title: BMW 6-sarja

text: E24 perustui alustaltaan ja pohjalevyltään E12 5-sarjaan, joten uuden E28 5-sarjan myötä myös 6-sarja koki elinkaarensa suurimmat uudistukset vuodeksi 1982. Korista tehtiin kevyempi ja jäykempi. Alustan tuenta muuttui kehittyneemmäksi ollen kuitenkin perusperiaatteiltaan sama: McPherson-joustintuet edessä ja kolmiotukivarret takana varustettuina kallistuksenvakaimilla. Sisusta kojelaudan hallintalaitteineen muuttui täysin. Elektroniikan tulo autoihin jatkui, ja huoltotarpeenilmaisimen led-näyttö ja kulutusmittari ilmestyivät 628CSi- ja 635CSi-mallien kojetauluihin. Ulkoisesti uudistuneet mallit erotti sirommasta, takapyörän aukkoihin ulottuvasta takapuskurista. ABS-jarrut tulivat vakiovarusteeksi, valinnaisvarusteena ne oli saanut jo vuonna 1979.


title: BMW 6-sarja

text: Mallivuodeksi 1988 ulkonäkö muuttui vielä merkittävästi uusien törmäysvaimentimilla varustettujen integroitujen muovipuskureiden vuoksi. Tässä vaiheessa Yhdysvaltojen ja Euroopan malleihin tuli samat puskurit, jo aiemmin Yhdysvalloissa oli paikallisten määräysten vuoksi jouduttu käyttämään ns. turvapuskureita.


title: BMW 6-sarja

text: Malliston huipulle tuli elokuussa 1984 BMW Motorsport -osaston kehittämä M635CSi, jossa oli kilparadoilta ja keskimoottorisesta M1-urheiluautosta periytyvä 3,5 litran 24-venttiilinen 286 hv:n moottori. Auto kykeni saavuttamaan 255 km/h huippunopeuden ollen edelleen nopein BMW:n koskaan valmistama sarjatuotantoauto. Myöhemmissä malleissa huippunopeus on elektronisesti rajoitettu 250 km/h, vaikka auton teho riittäisikin suuremman nopeuden saavuttamiseen.


title: BMW 6-sarja

text: Yhdysvalloissa M-malli oli M6, jossa on vähemmän tehoa (256 hv) tiukempien päästömääräysten takia.


title: BMW 6-sarja

text: BMW M6 on saksalaisen autonvalmistaja BMW:n 6-sarjan suorituskykyisin malli.


title: BMW 6-sarja

text: BMW M6 esiteltiin Geneven autonäyttelyssä vuonna 2005 ja se perustuu vuonna 2004 esiteltyyn BMW E63/E64 6-sarjaan. Malli on varustettu samalla viiden litran V10 S85 -moottorilla ja SMG 3 -vaihdelaatikolla kuin E60-sarjan BMW M5.


title: BMW 6-sarja

text: Tehdas ilmoittaa mallin kiihtyvyydeksi 0–100 km/h 4,6 sekuntia. Huippunopeus elektronisella rajoittimella on 250 km/h, mutta ilman rajoitinta nopeus voi kohota jopa 330 km/h:iin. M6:ssa on sama moottorinohjaukseen vaikuttava ”power button” kuin M5:ssä. Power-napin painaminen nostaa auton tehon normaalista 400 hevosvoimasta (298 kW) 507 hevosvoimaan (373 kW). Auto painaa ”vain” 1 710 kg johtuen hiilikuituvahvisteisesta muovisesta kattopaneelista, muovisista etulokasuojista sekä alumiinisista ovista ja etu- ja takaluukusta.


title: Ann Coulter

text: Ann Hart Coulter (s. 8. joulukuuta 1961) on yhdysvaltalainen konservatiivinen kolumnisti, poliittinen kommentaattori ja kirjailija. Hänet tunnetaan keskustelua herättävistä radikaaleista lausunnoistaan.


title: Ann Coulter

text: Coulter syntyi New Yorkin kaupungissa, mutta kasvoi New Canaanissa Connecticutissa. Hän opiskeli lakia University of Michigan Law Schoolissa ja työskenteli vetoomustuomioistuimessa Kansas Cityssä. Hän työskenteli senaatin lakikomiteassa republikaanien vuoden 1994 vaalivoiton jälkeen.


title: Ann Coulter

text: Kansalliseen mediaan Coulter pääsi, kun MSNBC palkkasi hänet 1996 lakikirjeenvaihtajaksi. Kanava erotti hänet ensimmäisen kerran helmikuussa 1997 hänen pilkattuaan edesmennyttä Yhdysvaltain Ranskan-lähettilästä Pamela Harrimania. Lopullisesti kanava erotti Coulterin, kun hän pilkkasi maamiinojen kieltokampanjan perustajaa, vammautunutta Vietnamin sodan veteraania Robert Mulleria syyttäen tätä sodan häviämisestä.


title: Ann Coulter

text: Coulter avusti Paula Jonesia ilmaiseksi hänen demokraattipresidentti Bill Clintonia vastaan nostetussa, seksuaalista ahdistelua käsittelevässä oikeusjutussaan.


title: Ann Coulter

text:
13. syyskuuta 2001 Coulter kirjoitti kolumnissaan:
Coulter on kirjoittanut kuusi kirjaa, jotka kaikki ovat nousseet "The New York Timesin" Best Seller -listalle:


title: Ann Coulter

text: Kirjoissaan Coulter puolustaa Richard M. Nixonia ja väittää demokraattien maanpetoksellisesti heikentäneen Yhdysvaltain ulkopolitiikkaa, George W. Bushin joutuneen epäreilun mediamyllytyksen kohteeksi ja liberaalien kieltävän Jumalan ja pitävän liberalismia itseään uskontona.


title: Theofánis Gkékas

text: Theofánis ”Fánis” Gkékas (sukunimi usein muodossa "Gékas", , s. 23. toukokuuta 1980 Lárisa, Kreikka) on kreikkalainen jalkapalloilija, joka edustaa espanjalaista Levantea. Pelipaikaltaan 179-senttinen Gekas on hyökkääjä.


title: Theofánis Gkékas

text: Gkékas aloitti uransa kotimaassaan kakkosdivarijoukkue AEL 1964:ssa. Kesällä 2001 kolmen AELissa vietetyn kauden jälkeen hän siirtyi Kallitheaan. Gkékasin hurjat maalimäärät liigassa herättivät Kreikan isojen seurojen kiinnostuksen. Tehtyään 46 maalia 99 ottelussa Gkékas siirtyi vuonna 2005 Panathinaikosiin.


title: Theofánis Gkékas

text: Ensimmäisellä Panathinaikos-kaudellaan Gkékas jatkoi siitä mihin Kallitheassa jäi ja voitti liigan maalipörssin 17 maalilla. Maaliskuussa 2005 Gkékas teki debyyttinsä Kreikan maajoukkueessa MM-karsintaottelussa Albaniaa vastaan. Kreikka voitti ottelun 2–0. Ennen maajoukkue-esiintymistään Gkékas ei ollut koskaan aiemmin edustanut Kreikkaa edes nuorten maaotteluissa. Gkékas kuului myös Kreikan joukkueeseen vuoden 2005 Confederations Cupissa. Kaudella 2005–2006 larissalainen sai kokemusta eurocup-peleistä, kun Panathinaikos pelasi mestarien liigassa.


title: Theofánis Gkékas

text: Saksan toiseksi ylimmällä liigatasolla pelannut VfL Bochum halusi hankkia kreikkalaishyökkääjän jo keväällä 2006, mutta Panathinaikosin vaatima 1,5 miljoonan euron hinta Gkékasista oli liian suuri saksalaisjoukkueelle.


title: Theofánis Gkékas

text: Kesällä 2006 Panathinaikos osti Dimítris Salpingídisin PAOK Salonikista. Sopimus myös mahdollisti Gkékasin siirtymisen PAOK'iin. Gkékasin kieltäytyessä vaihtamasta seuraa, seuran omistaja Giánnis Vardinogiánnis lainasi hänet Saksan Bundesliigaan nousseeseen Bochumiin vaivaisella 300 000:n euron siirtosummalla.


title: Theofánis Gkékas

text: Bochumissa Gkékasista tuli nopeasti fanien suosikki ja he kutsuivatkin häntä ”Kreikkalaiseksi jumalaksi”. Gkékas voittikin ensimmäisellä kaudellaan Bundesliigan maalikuninkuuden 20 maalillaan ja Bochum säilytti sarjapaikkansa. Huhtikuussa 2007 Bayer 04 Leverkusen hankki kreikkalaisen pelioikeudet kaudeksi 2007–2008 4,7 miljoonalla eurolla.


title: Licia Albanese

text: Licia Albanese (22. heinäkuuta 1909 Bari, Italia – 15. elokuuta 2014 New York, Yhdysvallat) oli italialais-yhdysvaltalainen sopraano. Italiassa uransa aloittanut Albanese muutti vuonna 1939 Yhdysvaltoihin ja teki pitkään yhteistyötä Metropolitan-oopperassa. Albanese tunnetaan erityisesti "Madama Butterflyn" pääroolista, jonka hän lauloi useita kertoja.


title: Licia Albanese

text: Albanese syntyi Barissa vuonna 1909. Hän alkoi laulaa sisarustensa kanssa jo lapsena ja pääsi 12-vuotiaana sopraano Giuseppina Baldassarre-Tedeschin oppilaaksi.


title: Licia Albanese

text: Albanese teki vuonna 1934 ensiesiintymisensä Milanon Teatro Liricossa. Hän oli harjoitellut varamiehenä "Madama Butterflyn" pääroolia ja pääsi lavalle toiseen näytökseen pääsopraanon sairastuttua. Ensiesiintyminen oli heti menestys, ja Albanese esiintyi tämän jälkeen useissa eurooppalaisissa oopperataloissa.


title: Licia Albanese

text: Milanon La Scalassa Albanese esiintyi ensimmäistä kertaa vuonna 1935, jolloin hän lauloi Laurettan roolin Giacomo Puccinin teoksessa "Gianni Schicchi". Royal Opera Housessa Albanese debytoi vuonna 1937 Liùna Puccinin oopperassa "Turandot". Royal Opera Housessa hän esiintyi myös "Falstaffin" Nannettana.


title: Licia Albanese

text: Albanese muutti vuonna 1939 New Yorkiin ja debytoi seuraavana vuonna Metropolitan-oopperassa "Madama Butterflyn" pääroolissa. Siitä alkoi Metropolitanin ja Albanesen pitkä yhteistyö, sillä vuosien 1940–1966 välisenä aikana hän esiintyi yli 400:ssa näytöksessä Metropolitanin lavalla. Vaikka Albanese tunnetaan erityisesti "Madama Butterflyn" pääroolistaan, hän lauloi lähes 90 kertaa Giuseppe Verdin oopperan "La Traviatan" Violettan roolin. Metropolitan-oopperasta hän siirtyi vakituiseksi solistiksi San Franciscon oopperaan.


title: Licia Albanese

text: Albanese äänitti uransa aikana useita kertoja. Vuonna 1946 hän lauloi kapellimestari Arturo Toscaninin alaisuudessa "La bohèmen 50-vuotisjuhlaäänityksessä. Stephen Sondheimin musikaalin "Follies" konserttiversiossa Albanese esiintyi vuonna 1985. New Yorkin filharmonikkojen kanssa tehdystä esityksestä julkaistiin liveäänitys.


title: Licia Albanese

text: Albaneselle myönnettiin Yhdysvaltojen kansalaisuus vuonna 1945. Presidentti Bill Clinton palkitsi hänet vuonna 1995 National Medal of Artsilla, ja laulajanuran jälkeen Albanese piti muun muassa mestariluokkia ympäri maailmaa.


title: Licia Albanese

text: Albanese meni vuonna 1945 naimisiin pörssimeklari Joseph Gimman kanssa. Gimma oli Albanesen tavoin kotoisin Barista. He perustivat vuonna 1945 Licia Albanese-Puccini Foundation -säätiön, jonka tarkoituksena oli tukea nuoria laulajia.


title: NORDUnet

text: NORDUnet on Pohjoismaiden kansallisten tutkimusverkkojen yhteistyöorganisaatio, joka tuottaa verkkopalveluita korkeakoulu- ja tiedeyhteisöille. Tutkimusverkkojen välinen liikenne sekä niiden liikennöinti kansainväliseen ja kaupalliseen Internetiin on toteutettu NORDUnet-verkon kautta. Yhteistyötä koordinoi tanskalainen osakeyhtiö NORDUnet A/S, jonka osakkaina ovat viiden Pohjoismaan tutkimusverkko-organisaatiot:Yhteistyö alkoi jo vuonna 1980. Yhteydet rakennettiin alun perin Pohjoismaisen ministerineuvoston rahoittaman Nordunet-ohjelman avulla, ja ohjelman päätyttyä toiminta vakinaistettiin muodostamalla tanskalainen osakeyhtiö NORDUnet A/S. Osakeyhtiön osakkaiksi tulivat alkuvaiheessa Suomen ja Tanskan opetusministeriöt, Norjan UNINETT sekä Ruotsin opetus- ja kulttuurivirasto.


title: NORDUnet

text: Yhteysnopeudet NORDUnetista Yhdysvaltoihin muodostuivat pian pullonkaulaksi liikennöintitarpeiden noustessa. Vuonna 1991 nopeus nelinkertaistui 64 kbit/s:sta 256 kbit/s:iin. Samaan aikaan Suomen nopeus NORDUnetiin oli 192 kbit/s.


title: NORDUnet

text: NORDUnet toi Suomen ja Pohjoismaiden tiedeyhteisölle Internetin jokapäiväiseksi työkaluksi. Suomessa NORDUnet mahdollisti myös ilmaisen Internet yhteyden korkeakouluopiskelijoille. Tämän vuoksi jokaisella 1990-luvun alussa tai sen jälkeen korkeakoulusta valmistuneella on ollut mahdollisuus käyttää Internetiä, sekä he ovat oppineet ymmärtämään ja hyödyntämään sen edut. Täten NORDUnetillä on ollut suuri vaikutus siihen, kuinka hyvin Suomi on myös kansainvälisesti menestynyt IT-alalla.


title: NORDUnet

text: Nykyään NORDUnet tutkii uusia tietoverkkoratkaisuja. NORDUnet tarjoaa edelleen ensimmäisen luokan yhteyden Pohjoismaisille tiedeyhteisölle sekä korkeakouluille, mutta tutkii myös uusia teknologioita, jotka tulevaisuudessa olisivat kaikkien ulottuvilla. Vuonna 2015 NORDUnet yhdistää toisiinsa yli 400 koulutuksen ja tutkimuksen organisaatiota sekä niiden 1,2 miljoonaa käyttäjää.


title: NORDUnet

text: NORDUnet huolehtii Pohjoismaiden tutkimusverkkojen välisestä tiedonsiirtoverkosta ja yhteyksistä kansainväliseen akateemiseen ja kaupalliseen Internet-verkkoon. Syksyyn 2004 mennessä Suomi, Ruotsi, Norja ja viimeisenä Tanska yhdistettiin 10 Gbit/s yhteyksillä. Keväällä 2007 otetaan käyttöön vuokrattuihin kuituyhteyksiin perustuva verkko.


title: M/S Finnpartner

text: M/S Finnpartner () on Finnlinesin omistama ro-ro/matkustaja-alus. Se on rakennettu vuonna 1995 Stocznia Gdanskan telakalla Gdańskissa, Puolassa. Nykyisin aluksella operoi Nordö Link. "Finnpartner" on rekisteröity Ruotsin lipun alle ja sen kotisatama on Malmö.


title: M/S Finnpartner

text: Finnpartnerin sisaralukset ovat M/S Finnhansa, M/S Finntrader ja M/S Transeuropa.


title: M/S Finnpartner

text: Pituutta Finnpartnerilla on 183 metriä, leveyttä 29,9 metriä ja syväys on 7,4 metriä. Laivan koko tilavuus (bruttovetoisuus) on 32 534 ja matkustus- ja lastitilojen tilavuus (nettovetoisuus) 9 750. Aluksen kuollut paino eli kantavuus on 11 600 tonnia. Aluksen lastikapasiteetti on 3 050 kaistametriä. Laivan huippunopeus on 21,3 solmua ja jääluokitus 1A Super.


title: M/S Finnpartner

text: Aluksen jäähdytyskonttikapasiteetti on 130.


title: M/S Finnpartner

text: Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23 040 kilowatin tehon.


title: M/S Finnpartner

text: 15. heinäkuuta 1994 alus laskettiin vesille. 12. helmikuuta 1995 se luovutettiin FG-Shipping Oy:n omistukseen. FG-Shipping rekisteröi aluksen Suomen lipun alle. Kotisatamaksi tuli Helsinki. 18. helmikuuta alus aloitti liikennöinnin Helsingin ja Lyypekin välillä ja maaliskuussa rouva Marjatta Härmälä kastoi aluksen "Finnpartneriksi".


title: M/S Finnpartner

text: Vuonna 2000 Finnpartner rekisteröitiin Finnlinesin omistukseen. Lokakuun alussa 2001 alus siirtyi reitille Helsinki–Travemünde ja marraskuussa 2006 se teki yhden matkan välillä Helsinki–Århus.


title: M/S Finnpartner

text: Finnpartner meni huhtikuussa 2007 Remontowa-nimiselle telakalle Gdańskiin, Puolaan. Siellä alus konvertoitiin läpiajettavaksi ja siihen lisättiin matkustajapaikkoja. 28. elokuuta Nordö Link aloitti liikennöinnin aluksella, reitillä Malmö–Travemünde.


title: Nonnos

text: Nonnos (, ) oli Panopoliksesta (nykyinen Akhmim) kotoisin ollut kreikkalainen runoilija. Hän vaikutti 300-luvun lopulla ja 400-luvun alussa. Nonnoksen tärkein teos on Dionysos-jumalasta kertova eeppinen 48-kirjaa käsittävä runokokoelma "Dionysiaka". Teoksen pääteema on Dionysoksen matka Intiaan ja takaisin. Dionysikan alkuosa kertoo Europan raiskauksesta ja Zeuksen taistelusta Tyfonia vastaan. Runokokoelmassa kerrotaan myös Theban myyttisestä alkuperästä. Dionysoksen tarina oli jo tunnettu Aleksanteri Suuren aikana jolloin Dionysoksen matka oli yhdistetty Aleksanterin valloituksiin. Nonnos kirjoitti myös muunnelman Johanneksen evankeliumista, mikä viittaisi siihen että hän kääntyi kristinuskoon. Nonnoksen tuotannosta tunnetaan myös kaksi kadonnutta teosta. "Bassarika", josta neljä riviä on säilynyt bysanttilaisessa kommentaarissa, käsitteli myös Dionysosta.


title: Carlo Bergonzi

text: Carlo Bergonzi (13. heinäkuuta 1924 Vidalenzo – 25. heinäkuuta 2014 Milano) oli italialainen tenori.


title: Carlo Bergonzi

text: Bergonzi esitti ja levytti useita rooleja bel canto -tyylin oopperoissa sekä veristisissä teoksissa. Ennen kaikkea hänen nimensä kuitenkin yhdistetään Giuseppe Verdin tuotantoon. Hän oli mm. mukana herättämässä useita Verdin vähemmän tunnettuja oopperateoksia uudelleen henkiin.


title: Carlo Bergonzi

text: Bergonzi syntyi Vidalenzossa, lähellä Parmaa. Hän teki 7. elokuuta 1947 debyyttinsä baritonina Giacomo Puccinin oopperan "La bohème" esityksessä. Hän siirtyi kuitenkin jo pian tenoriksi ja pääsi La Scalaan vuonna 1953. Bergonzin ensimmäinen esiintyminen Yhdysvalloissa tapahtui Lyric Opera of Chicagossa vuonna 1955. Hän esiintyi seuraavana vuonna New Yorkin Metropolitan-oopperassa. Covent Gardenissa hän debytoi 1962.


title: Carlo Bergonzi

text: Bergonzi jatkoi 1970-luvulla esiintymistä merkittävissä oopperataloissa eri puolilla maailmaa. 1980-luvulla hän kuitenkin keskittyi enemmän pitämään resitaaleja. Hän esiintyi Metropolitan-oopperassa vuonna 1996 kapellimestari James Levinen juhlagaalassa: kapellimestari oli työskennellyt Metropolitanissa yhteensä 25 vuotta.


title: Carlo Bergonzi

text: Laulajanuralta vetäydyttyään Bergonzi vietti suuren osan ajastaan Verdin oopperan mukaan nimetyssä "I due Foscari" -hotellissaan Bussetossa, jossa toimi myös "Accademia Verdiana".


title: Metateesi

text: Metateesi on bimolekulaarinen prosessi, jossa kaksi reagoivaa yhdistettä vaihtavat sidoksia. Metateesi tarkoittaa paikanvaihtamista. Havainnollistettu esimerkki metateesista:


title: Metateesi

text: Reaktiotuotteiden väliset sidokset ovat samankaltaiset kuin lähtöaineiden. Reagoivat aineet voivat olla ionisidoksellisia tai kovalenttisidoksellisia.


title: Metateesi

text: Neutraloituminen (neutralisaatio) on tavanomainen esimerkki metateesista. Reaktiossa happo ja emäs reagoivat ja reaktiotuotteina ovat suola ja vesi. Esimerkiksi:


title: Metateesi

text: Kahden epäorgaanisten suolojen välillä voi tapahtua metateesi. Reaktiotuotteista toinen ei ole liuennut veteen. Esimerkiksi:


title: Metateesi

text: Eräs metateesin alatyyppi on reaktio, jossa happo ja karbonaatti regoivat keskenään. Reaktiotuotteina syntyy aina suolaa, vettä ja hiilidioksidia. Esimerkiksi:


title: Metateesi

text:
Alkeenien metateesi on katalyyttinen reaktio, jossa alkeenien puolet vaihtavat paikkaa. Alkeenien metateesi tapahtuu siten, että katalyytti (esimerkiksi Grubbsin katalyytti) asettuu hiilihiili-kaksoissidoksen väliin "halkaisten" sen. Haljennut kakoissidos muodostaa uusia tuotteita samalla tavoin halkaistujen kaksoissidosten kanssa. esimerkiksi 2-buteeni + 3-hekseeni ←→ 2-penteeni.
alkeenien metateesi on tasapainoreaktio.


title: Tiit Madisson

text: Tiit Madisson (s. 4. kesäkuuta 1950) on virolainen poliittisten vastustajien mukaankansallissosialistinen poliitikko, vaikka hän pitää itseään tutkivana kirjailijana ja yhteiskunta kriitikkona koska on ollut aiemmin merkittävä neuvostoaikainen toisinajattelija. Hän on Nationalistien keskusneuvosto -nimisen järjestön johtaja ja Viron itsenäisyyteen johtaneen muinaismuistoseuran yksi perustajista.


title: Tiit Madisson

text: Madisson tuomittiin 1980 neuvostovastaisesta toiminnasta neljän vuoden vankeuteen ja kahden vuoden karkotukseen. Hän oli mukana 1987–1988 toimineen Molotov-Ribbentrop-sopimuksen tunnustamista ja julkistamista vaativan ryhmän "Molotov-Ribbentropi Pakti Avalikustamise Eesti Grupp" toiminnassa. Vuosina 1987–1990 hän oli Ruotsissa ja työskenteli Radio Free Europelle. Vuonna 1996 hänet tuomittiin uudelleen Virossa poliittisessa oikeudenkäynnissä vallankaappaussuunnitelmista, joista hänet kuitenkin armahdettiin jo vuoden vankeusajan jälkeen.


title: Tiit Madisson

text: Vuonna 2002 Madisson valittiin 1 600 asukkaan Lihulan kunnanjohtajaksi. Maailmanlaajuiseksi uutisaiheeksi nousi, kun kuntaan pystytettiin elokuussa 2004 kirkon viereen, alueelle, jossa oli jo kaksi neuvostoaikaista muistomerkkiä, Waffen-SS-pukuista sotilasta esittävä patsas. Muistomerkin yhteydessä oli teksti "Virolaisille miehille, jotka taistelivat 1940–1945 bolševismia vastaan ja Viron itsenäisyyden palauttamisen puolesta." Juutalaisjärjestöt protestoivat tästä sekä Virossa että maailmalla. Viron poliisi poisti patsaan paikaltaan 2. syyskuuta 2004, myöhemmin patsas palautettiin omistajalleen ja sijoitettiin museoon.


title: Tiit Madisson

text: Syyskuussa 2004 Madisson julkaisi kirjan "Maailma uus kord" (Uusi maailmanjärjestys), jossa hän syyttää juutalaisia välillisesti osuudesta molempien maailmansotien syttymiseen ja Venäjän lokakuun vallankumoukseen, Hitlerin rahoittamisesta ja salaliitosta maailman hallitsemiseksi. Kristalliyötä hän nimittää juutalaisten aiheuttamaksi provokaatioksi.


title: Tiit Madisson

text: Vuonna 2006 hän julkaisi teoksen "Holokaust. XX sajandi masendavaim sionistlik vale".


title: Tiit Madisson

text: Kun Madisson ja hänen puolisonsa eivät painostuksen vuoksi enää onnistuneet saada Virosta töitä, Madissonit muuttivat syyskuussa 2010 Espanjaan, johon oli syntymässä virolaisten kolonia.Madisson on muuttanut v. 2016 takaisin Viroon, jossa on julkaissut mm kirjan Viron vapaussoturiliikkeen nousu ja tuho.Vapsid (2016)


title: Turkin presidentinvaali 2007

text: Turkin presidentinvaali 2007 järjestettiin huhti–toukokuussa 2007. Maalle valittiin uusi presidentti viideksi vuodeksi. Järjestyksessään vaali oli yhdestoista.


title: Turkin presidentinvaali 2007

text: Presidentti Ahmet Necdet Sezerin virkakausi päättyi 2007, jolloin maalle oli tarkoitus valita uusi presidentti. Hallitseva AKP-puolue asetti ehdolle ulkoministeri Abdullah Gülin, joka ei ensimmäisellä kierroksella saanut tarvittavaa enemmistöä. Gülin ehdokkuus sai opposition marssimaan ulos parlamentista. Häntä vastaan ja sekulaarisen Turkin puolesta järjestettiin miljoonan marssijan joukkomielenosoitus. Turkin asevoimien pääesikunnan päällikkö kenraali Yaşar Büyükanıt ilmaisi 27. huhtikuuta toiveensa, että presidentin pitäisi olla koko sydämestään uskollinen tasavallan periaatteille. Ensimmäisessä presidenttiäänestyksessä paikalla oli 361 edustajaa, joista 357 kannatti Gülia. Korkein oikeus kuitenkin tuomitsi äänestyksen, koska lain mukaan paikalla pitää olla 367 edustajaa. Poliittisen kriisin ratkaisemiseksi parlamentti päätti yksimielisesti järjestää vaalit 22. heinäkuuta, neljä kuukautta etuajassa. Parlamentti yritti myös perustuslainmuutoksella muuttaa presidentin suoralla kansanvaalilla valittavaksi, mutta presidentti Sezer esti veto-oikeudellaan muutoksen, jota piti tarpeettomana ja parlamentarismin vastaisena.


title: Turkin presidentinvaali 2007

text: Seuranneissa parlamenttivaaleissa hallitseva AKP sai lähes 47 prosenttia äänistä, 13 prosenttiyksikköä enemmän kuin edellisissä, ja määräenemmistön.


title: Saariston tyttö

text: Saariston tyttö on Roland af Hällströmin ohjaama suomalainen melodraama vuodelta 1953. Aihe ja käsikirjoitus ovat Hilkka Helovuon, joka on Kaarlo Nuorvalan nimimerkki.


title: Saariston tyttö

text: Elokuva kertoo kalastajapariskunnasta, joka saa vieraakseen hairahduksiaan pakenevan kaupunkilaisviettelijän. Se kuvaa saariston elinehtojen murrosta ja muuttoliikettä mantereelle. Ulkokohtaukset kuvattiin Ahvenanmaan Brändössä Jurmon saarella lukuun ottamatta myrskykohtausta, joka hankittiin valmiina Ruotsista, kun kuvausaikaan ei osunut riittävän tehoavia merenkäyntejä. Pääosassa oli turkulainen Mirja Mane. Elokuvan yleisömenestys jäi odotettua heikommaksi.


title: Saariston tyttö

text: Fennada-Filmin Mauno Mäkelä haki elokuvalle elokuvatarkastamolta verovapautta perustellen: "Saariston tyttö kuvaa rakentavassa mielessä saaristoväen vaikeuksia sekä rehellisesti ja aidosti saaristolaisten tapoja ja elämää", mutta tarkastamo ei ollut samaa mieltä.


title: Saariston tyttö

text: Aikalaiskriitikoilta tuli tylyä palautetta, mutta kuvausta kehuttiin yleisesti. Osansa kehuista sai Ruotsista hankittu myrskykuvauskin. Nykykriitikkokin kehuu elokuvan visuaalista työtä, mutta pitää tarinaa ontuvana


title: Luettelo Joutsenen tähdistön tähdistä

text: Luettelo Joutsenen tähtikuvion tähdistä.


title: Luettelo Joutsenen tähdistön tähdistä

text: Taulukon sarakkeissa käytetyt lyhenteet:


title: Mustasukkaisuus (vuoden 1953 elokuva)

text: Mustasukkaisuus on Teuvo Tulion ohjaama suomalainen mustavalkoelokuva vuodelta 1953. Se on uusintaversio Tulion vuonna 1946 ohjaamasta elokuvasta "Levoton veri". Tulio teki elokuvasta samanaikaisesti myös ruotsinkielisen version "Kvinnorna på Forsgården".


title: Mustasukkaisuus (vuoden 1953 elokuva)

text: Toisin kuin "Levoton veri", "Mustasukkaisuus" sijoittuu maalaisympäristöön.


title: Mustasukkaisuus (vuoden 1953 elokuva)

text: Tarinan kummassakin sovituksessa pääroolin näyttelee Regina Linnanheimo. Elokuva on tyylilajiltaan melodraama ja asetelmaltaan kolmiodraama: Linnanheimon tulkitsema Riitta ja hänen nuorempi sisarensa Anja (Assi Raine) rakastuvat samaan mieheen, Eero Paganuksen näyttelemään Jyri Marakseen.


title: Mustasukkaisuus (vuoden 1953 elokuva)

text: "Mustasukkaisuus" on yksi harvoista suomalaisista elokuvista, jota ei alkujaankaan ole esitetty helsinkiläisissä elokuvateattereissa. Tulio suunnitteli avaavansa Helsingin keskustaan Erottajan väestönsuojaan oman elokuvateatterinsa Aa-Bion jouluna 1952, mutta hanke raukesi. "Mustasukkaisuuden" oli määrä olla uuden teatterin avajaiselokuva. Sen sijaan elokuvan ensi-ilta järjestettiin Turussa. Televisiossa elokuva esitettiin ensimmäisen kerran 31. lokakuuta 1962. KAVA ja Finnkino Oy ovat julkaisseet "Mustasukkaisuuden" DVD:nä, joka sisältää myös elokuvan ruotsinkielisen rinnakkaisversion.


title: Mustasukkaisuus (vuoden 1953 elokuva)

text: Nuorehkot sisarukset Riitta ja Anja ovat hengenvaarassa. Heitä ollaan kuljettamassa puisella lossilla vuolaan virran yli, kun vaijeri katkeaa ja lossi ajautuu kohti koskea, kohti kuolemaa. Apuun tulee salskea metsänhoitaja Jyri, joka pelastaa sisarukset. Riitta ja Anja asuvat isoäitinsä kanssa suuressa sukutalossa. Perhe omistaa sahalaitoksen, jonka ohjaksiin isoäiti on tarttunut poikansa kuoleman jälkeen. Anja ihastuu Jyriin, mutta hääkellot soivatkin lopulta Jyrille ja Riitalle. Pettynyt Anja lähtee Helsinkiin opiskelemaan. Jyrin ja Riitan avio-onni kukoistaa, he saavat lapsen. Muutaman vuoden kuluttua lapsi kuolee tapaturmaisesti, koski vie hänet mukanaan. Jyri syyttää onnettomuudesta Riittaa. Hän lähtee omille teilleen ja Riitta jää yksin. Sattuu räjähdeonnettomuus, jossa Riitta sokeutuu. Anja palaa kotiin hoitamaan sisartaan. Myös Jyri palaa vaellukseltaan Riitan luo ja tekee sovinnon hänen kanssaan.


title: Mustasukkaisuus (vuoden 1953 elokuva)

text: Jyri ja Anja viihtyvät mainiosti yhdessä, pientä flirttiä on ilmassa, mutta heidän lempensä ei roihahda liekkeihin. Sen sijaan Riitta kuvittelee, että Anja on päättänyt viedä Jyrin. Riitan mielenterveys alkaa horjua. Lääkärit onnistuvat palauttamaan Riitan näkökyvyn, mutta palattuaan kotiin leikkauksesta, hän päättää teeskennellä sokeaa. Hänen vainoharhaisuutensa syvenee. Hän yrittää surmata Anjan kolmasti, viimeisellä kerralla hän ampuu siskoaan. Jyri onnistuu vakuuttamaan Riitan siitä, että hänellä ei ole rakkaussuhdetta Anjan kanssa, mutta poliisiauton sireenien ujellus saa jo rauhoittuneen Riitan uudelleen paniikkiin. Taloudenhoitaja näki Riitan ampuvan Anjaa ja soitti virkavallan paikalle. Riitta kuitenkin luulee Jyrin kavaltaneen hänet ja hyppää koskeen. Kuolema tuo rauhan ja sovituksen mielenterveytensä menettäneelle Riitalle.


title: Mustasukkaisuus (vuoden 1953 elokuva)

text: "Mustasukkaisuuden" kuvausaika oli kesä–syystalvi 1952. Ulkokuvauksia tehtiin Enossa Pamilonkoskella, sisäkuvaus Kulosaaren studiolla Helsingissä.


title: Mustasukkaisuus (vuoden 1953 elokuva)

text: Perimätiedon mukaan "Mustasukkaisuuden" alun hevosajelukohtaus on peräisin Uuno Eskolan kadonneesta mykkäelokuvasta "Ei auta itku markkinoilla" (1927). Lopputeksteissä on mainittu paitsi neljä keskeisintä näyttelijää (Linnanheimo, Paganus, Raine, Mörk), myös Riitan uskollista koiraa esittävä Wolf (Taiston koirakoulusta).


title: Mustasukkaisuus (vuoden 1953 elokuva)

text: "Mustasukkaisuus" sai kehnon vastaanoton niin yleisöltä kuin elokuvakriitikoiltakin – aika oli ajanut Tulion kaltaisen primitivistin ohi. Useat sanomalehdet eivät huomioineet elokuvaa lainkaan. Uuden Auran kriitikko kirjoitti Tulion melodraamasta: "Hän on kerännyt siihen aineksia sekä omista että toisten vanhoista elokuvista ja keittänyt kokoon sopan, jossa on sekä tukkilaisromantiikkaa, intohimoja, hulluutta, siirappimaista lempeä että tragiikkaa. Siis kaikki ne ainekset, joilla hän on tähänkin asti onnistunut saamaan yleisöä." Jyväskylän Sanomissa kriitikko kylläkin kehui Linnanheimon tutkielmaa Riitan sielunelämästä: "Regina Linnanheimo luonnehtii sangen sattuvasti ja tehoavasti mustasukkaisuuteen sortuvan naisen kohtaloa." Annie Mörkin näyttelemistä pidettiin yleisesti onnistuneena.


title: Mustasukkaisuus (vuoden 1953 elokuva)

text: Arto Pajukallio luonnehtii elokuvaa vuonna 2010: "Tulion kolmiodraamaa räikeimmillään, hulluimmillaan"


title: Mustasukkaisuus (vuoden 1953 elokuva)

text: Ensimmäiseen kahdeksaan minuuttiin elokuvassa ei ole dialogia. Alussa näytetään pätkiä Tulion aiemmista tuotannoista. Vaikka elokuvaa on pidetty toisintona "Levottomasta verestä", taiteentutkija Martti-Tapio Kuuskoski pitää sitä mieluummin "Levottoman veren" jatkona. Riitan tarina "Mustasukkaisuudessa" alkaa siitä, mihin Sylvin tarina "Levottomassa veressä" päättyy. "Mustasukkaisuudessa" on runsaasti temaattista materiaalia ohjaajansa edellisistä elokuvista, kuten "Hornankosken" silta, "Levottoman veren" juonikuvio ja musiikkikappaleita aiemmista Tulio-tuotannoista. Kuuskoski määrittelee "Mustasukkaisuuden" kollaasiksi Tulion kaikista edellisistä elokuvista.


title: Mustasukkaisuus (vuoden 1953 elokuva)

text: Valmistumisajankohtaan nähden "Mustasukkaisuudessa" on uutta se, että ohjaaja antaa kuvallisen muodon naisen libidinaaliselle seksuaalienergialle. Se on "täysin pidäkkeetön elokuva halusta", Tulio ei ainoastaan kuvaa halua, vaan menee halun sisään. "Mustasukkaisuus" ei ole enää puhdasta melodraamaa, vaan ylittää sen rajat.


title: Luettelo Jäniksen tähdistön tähdistä

text: Luettelo Jäniksen tähtikuvion tähdistä.


title: Luettelo Jäniksen tähdistön tähdistä


title: Megasport-urheilupalatsi

text: Megasport-urheilupalatsi (, aiemmin "Hodynka", "Ledovyi dvorets sporta na Hodynskom pole") on monenlaiseen käyttöön soveltuva urheiluareena Moskovassa Venäjällä. Se valmistui joulukuussa 2006, ja sen katsojakapasiteetti on 14 000. Areena toimi vuoden 2007 jääkiekon MM-kisojen pääareenana, ja on nykyisin toinen KHL:ssä pelaavan OHK Dinamon kotiareenoista.


title: Süleyman Demirel

text: Süleyman Demirel (1. marraskuuta 1924 Isparta – 17. kesäkuuta 2015 Ankara) oli turkkilainen poliitikko, maan yhdeksäs presidentti vuosina 1993–2000. Hän toimi myös maansa pääministerinä seitsemän kertaa.


title: Süleyman Demirel

text: Demirel valmistui insinööriksi Istanbulin teknillisestä yliopistosta 1949. Hän oli Seyhan padon projekti-insinööri ja vuodesta 1954 patoviraston johdossa. Hän työskenteli myös Lähi-idän teknillisen yliopiston (ODTÜ) hydrauliikan luennoijana Ankarassa.


title: Süleyman Demirel

text: Demirel valittiin Oikeuspuolueen (Adalet Partisi) johtokuntaan. Puolue oli perustettu vuoden 1960 sotilasvallankaappauksen jälkeen hajotetun Demokraattisen puolueen seuraajaksi. Demirel valittiin puhemieheksi 1964 ja hän toimi varapääministerinä Suat Hayri Ürgüplün hallituksessa. Vuonna 1965 AP sai vaalivoiton ja Demirelistä tuli maan pääministeri. Vuoden 1969 vaaleissa AP:n valtakausi jatkui. Vuonna 1970 konservatiivi-islamistien vallan jatkuessa vasemmisto kävi levottomaksi ja 12. maaliskuuta 1971 pääesikunnan päällikkö lähetti muistion presidentti Cevdet Sunaylle vaatien voimakasta ja uskottavaa hallitusta. Demirel erosi samana päivänä ja vuoden 1971 vallankaappaukseksi nimitetyssä tapahtumaketjussa Nihat Erim muodosti kansallisen yhtenäisyyden hallituksen. Monet vasemmiston järjestöistä lakkautettiin.


title: Süleyman Demirel

text: Demirel oli pääministerinä myös 1975–1977, 1977–1978 ja 1979–1980. Kenan Evrenin johtaman vuoden 1980 vallankaappauksen jälkeen Demirelilta kiellettiin poliittinen toiminta kymmeneksi vuodeksi. Hän aloitti kuitenkin 1986 kampanjoinnin kieltoa vastaan ja 29. marraskuuta 1987 kansanäänestyksen jälkeen sai palata politiikkaan. Vain 18 päivää myöhemmin Demirel valittiin AP:n korvanneen Doğru Yol Partisin johtoon. Vuoden 1991 vaalien jälkeen hänestä tuli jälleen pääministeri koalitiohallituksessa sosiaalidemokraattien kanssa. Presidentti Turgut Özalin yllättävän kuoleman jälkeen parlamentti valitsi Demirelin maan presidentiksi seitsenvuotiskaudeksi 16. toukokuuta 1993.


title: Süleyman Demirel

text: Süleyman Demirelin yliopisto Ispartassa on nimetty hänen mukaansa.


title: Windows Mobile

text: Windows Mobile on Microsoftin CE-jakelu erityyppisille kannettaville laitteille kuten älypuhelimille. Se perustuu Windows CE 5.2-käyttöjärjestelmään, joka on Windowsin versio pienitehoisille laitteille. Käyttöjärjestelmästä on pyritty tekemään ulkonäöltään ja ohjelmarajapinnoiltaan samankaltainen kuin vastaavat pöytäkoneissa käytettävät Windowsin versiot. Windows Mobileen on saatavilla kolmannen osapuolen kehittämiä ohjelmia "Windows Marketplace for Mobile" -sivuston kautta.


title: Windows Mobile

text: Windows Mobilen edeltäjänä voi pitää Pocket PC 2000:ta, joka julkaistiin vuonna 2000 muistikirjatyyppisiä Pocket PC -laitteita varten. Uusin versio Windows Phone julkaistiin helmikuussa 2010. Vanhoja puhelimia ei pysty päivittämään uuteen versioon vaadittavien laitteistoresurssien vuoksi.


title: Windows Mobile

text: Windows Mobile sisältää seuraavia ominaisuuksia:


title: Windows Mobile

text: Windows Mobile 2003, koodinimeltään "Ozone", julkaistiin 23. kesäkuuta 2003, ja se oli ensimmäinen julkaisu Windows Mobile nimellä.


title: Windows Mobile

text: Windows Mobile 2003 Second Edition, toiselta nimeltään "Windows Mobile 2003 SE", julkaistiin 24 maaliskuuta 2004


title: Windows Mobile

text: Windows Mobile 5.0, koodinimeltään "Magneto", julkaistiin 9. toukokuuta 2005.Windows Mobile 6, koodinimeltään "Crossbow", julkaistiin helmikuussa 2007. Siitä on kolme erilaista versiota: Windows Mobile 6 Standard älypuhelimille, Windows Mobile 6 Professional, ja Windows Mobile 6 Classic. Windows Mobile 6 on vahvasti yhdistetty Windows Vistaan, Windows Liveen, Microsoft Officeen ja Exchange 2007 tuotteisiin. Ensimmäinen Windows Mobile 6 Standard älypuhelin oli HTC S710.


title: Windows Mobile

text: Microsoft julkaisi 15. helmikuuta 2010 Mobile World Congressissa Barcelonassa seuraavan sukupolven mobiilikäyttöjärjestelmänsä, Windows Phone:n. Aiemmin se tunnettiin nimellä Windows Phone 7 Series tai "Photon". Jakeluun sen ilmoitettiin tulevan vuoden 2010 loppupuolella. Aiemmat Windows Mobile 6.x -puhelimet eivät ole päivitettävissä Windows Phone:ään. Syyskuussa 2010 Microsoft ilmoitti aloittaneensa Windows Phone:n toimitukset laitevalmistajille. Tämä tarkoittaa sitä että aikaisemmin ilmoitetussa aikataulussa laitteiden toimittamiseksi kuluttajille pysytään. Windows Phone -puhelimia valmistivat esimerkiksi Nokia, HTC, LG, Samsung ja Microsoft Mobile. Helmikuussa 2011 matkapuhelinvalmistaja Nokia ilmoitti ryhtyvänsä käyttämään Windows Phone:ää älypuhelimiensa ensisijaisena käyttöjärjestelmänä.


title: Luettelo Kaksosten tähdistön tähdistä

text:
Luettelo Kaksosten tähtikuvion tähdistä.
Taulukon sarakkeissa käytetyt lyhenteet:


title: Final Fantasy I–II

text: Final Fantasy I–II () on "Final Fantasyn" ja "Final Fantasy II":n vuonna ilmestynyt uudelleenjulkaisu, joka tuli saataville vain Japanissa. Se oli viimeinen Squaren peli, joka kehitettiin Nintendo Family Computerille, mutta samalla myös ensimmäinen kokoelma, jossa kaksi ensimmäistä "Final Fantasy" -sarjan osaa julkaistiin yhteisessä pakkauksessa. "Final Fantasy I–II":a seurasivat "Final Fantasy Origins" ja "". Peliä markkinoitiin rajoitetussa erässä, johon kuului erilaisia ekstratavaroita, kuten pelimaailmojen karttoja sekä opaskirjoja.


title: Final Fantasy I–II

text: Koska "Final Fantasy I–II":n alusta säilyi samana kokoelman sisältämien pelien alkuperäisversioihin nähden, merkittävien muutosten tekeminen ei ollut mahdollista. Esimerkiksi ensimmäisessä "Final Fantasyssä" korjattiin alkuperäiseen versioon jäänyt kirjoitusvirhe ja lainattiin pelin pohjoisamerikkalaiseen julkaisuun tehtyjä graafisia uudistuksia. "Final Fantasy II":ssa taas muokattiin parin hirviön ulkönäköä.


title: Oulun valtaus

text: Oulun valtaus oli Suomen sisällissodan alkuvaiheissa käyty taistelu valkoisten ja punaisten välillä. Ratkaisutaistelu käytiin 3. helmikuuta 1918.


title: Oulun valtaus

text: Taisteluihin osallistui valkoisten puolella 300 suojeluskuntalaista Oulusta. Suojeluskuntalaisia avustamaan lähetettiin ensin eversti Tunzelmanin johtamana 700 lähinnä eteläpohjalaista sotilasta ja Mannerheimin lähettämät ratsumestari Hannes Ignatiuksen johtamat lisäjoukot. Punaisilla oli noin 600 miestä, jotka saivat aseistusta ja muuta tukea Oulun kaupungin venäläiseltä varuskunnalta. Varuskunnassa oli yhteensä noin 1 200 sotilasta.


title: Oulun valtaus

text: Oulussa oli kohtalaisen kokoinen venäläinen varuskunta sijoittuneena pääosin vanhalle Oulun tarkka-ampujapataljoonan kasarmialueelle Intiössä. Venäläiset sotilaat olivat kuitenkin huonosti motivoituneita taisteluihin, lähinnä he vain odottivat kotiinlähtöä. Varuskunnan lisäksi venäläisillä oli tukikohtina merivalvonta-asema Raatinsaaressa, "maneesi" kaupungin eteläosassa Heinäpäässä ja esikunta Fabritiuksen talossa Pokkitörmällä.


title: Oulun valtaus

text: Oulun työväen järjestyskaarti oli perustettu 15. elokuuta 1917. Kaartin johtajana oli aluksi maltillinen Hugo Granath. Kaarti oli alistettu Oulun työväenneuvostolle. Neuvoston johtaja Yrjö Mäkelin oli taistelujen puhjetessa Helsingissä, ja niin neuvoston johtoon nousi sen varapuheenjohtaja Yrjö Kallinen. Tilanteen kiristyttyä maltilliset joutuivat väistymään. Hugo Granath erosi, ja punakaartin johtajaksi nousi buurisodan veteraani tamperelainen Lennart Lindgren. Punakaarti oli linnoittautunut Vaaran työläiskaupunginosan kivirakennuksiin Oulun työväentalolle, Kansan Tahdon taloon ja läheisiin osuuskunnan taloihin sekä muualla palokuntataloon ja rautatieasemalle.


title: Oulun valtaus

text: Oulun suojeluskunta oli punaisiin ja varsinkin venäläisiin verrattuna selvästi heikompi osapuoli. Suojeluskuntaan kuului noin 300 miestä. Suojeluskunnan piiripäällikkönä toimi Vilho Nenonen, jonka ehdotuksesta suojeluskunta varusti tuomiokirkon viereisen Franzéninpuiston ympärillä olevat kivirakennukset tukikohdakseen. Oululaisin voimin suojeluskunta ei kuitenkaan olisi pärjännyt. Mannerheim lähetti ensin 700 ja myöhemmin vielä 200 lähinnä eteläpohjalaista suojeluskuntalaista Oulun avuksi.


title: Oulun valtaus

text: Mannerheimin kehotettua koko Pohjanmaata riisumaan venäläiset aseista alkoi myös Oulun suojeluskunta valmistautua linnoittautumalla tuomiokirkon ympäristöön Pokkitörmälle. Limingan suojeluskunnan pyydettyä apua oululaiset osallistuivat jääkäri Teodor Grünnin johtamina Limingassa sijaitsevan pienen venäläisen varuskunnan aseistariisumiseen 30. tammikuuta. Venäläiset antautuivat ilman taisteluja, ja saaliksi saatiin satakunta kivääriä ja tuhansittain panoksia.


title: Oulun valtaus

text: Voitosta innostuneina suojeluskuntalaiset kävivät myös Oulussa olevien venäläistukikohtien aseistariisumiseen. Tammikuun 31. päivän aamuna kaupungissa sijainneet venäläiset tukikohdat antautuivat, mutta Intiönkankaan kasarmialueella syntyi tulitaistelu, jossa suojeluskuntalaisilla ei ollut mahdollisuuksia venäläisiä vastaan. Myös punakaarti osallistui taisteluihin venäläisten puolella. Muutama suojeluskuntalainen haavoittui, mutta heidät saatiin kuljetettua pois. Huonosta menestyksestä piittaamatta suojeluskunta vaati venäläisiltä aseiden luovuttamista ilman ehtoja. Venäläiset eivät kuitenkaan tähän suostuneet, vaan antoivat aseita punakaartille niin, että punakaarti nousi aseistukseltaan suojeluskuntaa selvästi vahvemmaksi.


title: Oulun valtaus

text: Suojeluskunta siirtyi puolustuskannalle ja pyysi Mannerheimilta apua. Oulun sotilaallinen merkitys oli suuri, koska rautatie Ruotsiin kulki Oulun kautta. Eversti Tunzelman von Adlerflugin johdolla lähetettiin pikaisesti avustusretkikunta junalla kohti Oulua. Kun punaiset saivat tästä tietää rautateiden viestiverkon kautta, lähettivät he työväenneuvoston johdossa olleen Yrjo Kallisen retkikuntaa vastaan. Kallinen tapasi retkikunnan kärkijoukon Revonlahdella kasarmin taistelupäivän iltana. Kärkijoukon johtajan kanssa neuvoteltuaan Kallinen palasi Ouluun uskoen vielä neuvotteluratkaisuun. Hän kokosi punakaartista ja venäläisistä lähetystön, joka palasi jatkamaan neuvotteluja iltapäivällä 1. helmikuuta. Tuolloin kuitenkin eversti Tunzelman von Adlerflug vain toisti jo aiemman vaatimuksen ehdottomasta antautumisesta.


title: Oulun valtaus

text: Neuvottelujen kariuduttua punakaartissa pääsi vallalle jyrkempi linja. Kallinen oli pasifisti, ja hän vetäytyi syrjään nähtyään, että tapahtumat etenivät kohti verenvuodatusta. Myös punakaartin maltillinen johtaja Hugo Granath astui syrjään, ja hänen tilalleen nousi jyrkän linjan kannattaja Lindgren. Punakaarti sai venäläisiltä lisää aseita ja 2. helmikuuta illalla aloittivat hyökkäyksen suojeluskunnan tukikohtaa vastaan yrityksenä eliminoida heidät ennen kuin Mannerheimin lähettämä avustusretkikunta pääsisi mukaan taisteluihin. Taistelu jatkui koko yön, mutta punaiset eivät päässeet lähellekään suojeluskunnan tukikohdan valtaamista. Lyseon viereinen puinen kortteli syttyi palamaan, ja tuli levisi myös lyseon voimistelusalin katolle. Tulipalon loimu toisaalta auttoi puolustajia valaisten tukikohdan ympäristön puistoja niin, ettei hyökkääjä voinut lähestyä tukikohtaa salaa.


title: Oulun valtaus

text: Aamulla 3. helmikuuta punaiset joutuivat keskittämään voimiaan saapunutta avustusretkikuntaa vastaan. Retkikuntaa johti nyt Mannerheimin esikuntapäällikkö ratsumestari Hannes Ignatius, jolla oli käytössään myös 2 tykkiä ja 14 konekivääriä. Tykit sijoitettiin Oulujoen pohjoisrannalle Laanilaan, josta voitiin suorasuuntauksella ampua etelärannan kasarmialuetta. Kello 9 aamulla ammuttiin Oulussa itsenäisen Suomen tykistön ensimmäiset tykinlaukaukset. Ainoastaan toinen tykki saatiin ampumakuntoon. Ammukset osuivat maaliinsa, ja tulitus jatkui pitkin päivää.


title: Oulun valtaus

text: Punakaarti oli ryhmittyneenä hautausmaan tienoille kasarmialueen eteläpuolelle, työväentalon ympäristöön ja rautatieasemalle. Aamupäivän aikana valkoiset levittäytyivät monissa eri osastoissa kaupunkiin. Kello yhden maissa iltapäivällä vallattiin hautausmaa, ja punaiset vetäytyivät kasarmialueelle. Hautausmaalta keskitettiin joukkoja keskikaupungille niin, että pian saatiin yhteys tuomiokirkon ympäristöön linnoittautuneisiin Oulun suojeluskuntalaisiin. Kiivaimmat taistelut käytiin työväentalosta, jonne suurin osa punakaartilaisista oli vetäytynyt ja linnoittautunut. Vaikka lopulta valkoiset pääsivät tulittamaan konekivääreillä työväentaloa lähes joka suunnalta, menetti hyökkääjä useita miehiä tarkka-ampujien luodeista. Iltapäivällä kello 15.10 nostivat punaiset valkoisen lipun antautumisen merkiksi.


title: Oulun valtaus

text: Kasarmialueen venäläiset eivät halunneet aseitaan luovuttaa vielä punaisten antauduttuakaan. He lähettivät kuitenkin lähetystön neuvottelemaan. Neuvotteluissa sovittiin tulitauosta, ja illalla kello 23 yleisen kokouksen jälkeen venäläiset toimittivat valkoisille kirjallisen ilmoituksen antautumisestaan.


title: Oulun valtaus

text: Kasarmeilta haettiin kymmeniä hevoskuormia aseita sotasaaliina. Venäläisiä vankeja oli noin 1 000 ja punakaartilaisia vankeja noin 500. Sotasaaliiksi saatiin yli 2 000 kivääriä ja kymmenkunta konekivääriä. Venäläiset jäivät asumaan vankeina kasarmilleen.


title: Oulun valtaus

text: Oulun valtaaminen oli Pohjois-Suomen suurin taistelu Suomen sisällissodassa. Kun Tornio vallattiin 6. helmikuuta, olivat rautatieyhteydet Ruotsiin ja Suomi Pohjanmaalta ylimpään Lappiin asti valkoisten hallinnassa.


title: Oulun valtaus

text: Venäläiset palautettiin kotimaahansa sodan jälkeen. Punavangit pidettiin maaliskuuhun asti tilapäisissä säilöissä. Vankeja oli 19. maaliskuuta 1918 yhteensä 849 henkeä, näistä 72 naisia. Mukana oli venäläisvankeja yhteensä 55 henkeä. Lääninvankilassa oli noin sata henkeä, poliisitalolla 24, naisvankilassa 54 ja Oulun Lyseolla 639. Mukana oli Oulun valtauksen vankien lisäksi naapurikunnista tuotuja punavankeja ja myös 20 valkoisten kutsunnoista kieltäytynyttä. Maaliskuussa kaikki vangit siirrettiin tilapäisistä vankiloista vastaperustettuun vankileiri EE6:een eli Raatin vankileiriin, venäläisten rakentamiin parakkeihin. Alue oli aikaisemmin venäläisten matruusien kasarmi.


title: Oulun valtaus

text: Saksalaisen Itämeren divisioonan (Ostsee-Division) osasto vieraili Oulussa 7.-9. kesäkuuta. Kolmella junalla saapunutta osastoa johti eversti von Tschirschky und von Boegendorff. Oulun kaupungin puolesta tervetulopuheen piti valtuuston puheenjohtaja tohtori G. Borg. Puheiden ja soittokunnan soiton jälkeen pidettiin sotilasparaati Kauppatorilla. Paraatissa oli mukana myös polkupyöräjoukkoja, kuularuiskuja sekä tykistöä. Illalla järjestettiin Seurahuoneella suomalaisten ja saksalaisten tanssiaiset.


title: Oulun valtaus

text: Raatin vankileiriä hoidettiin asiallisesti ja siellä pidetyistä kaikkiaan 1 103 punavangista kuoli vain 51 henkilöä. Kuolleisuus on poikkeuksellisen vähäinen, 5,8 prosenttia vankimäärästä, kun esimerkiksi Raahen leirillä kuoli yli 18 prosenttia vangeista.


title: Oulun valtaus

text: Oulun valtiorikosoikeudessa kuolemaan tuomittiin kuusi miesvankia. He olivat Yrjö Kallinen, Oulun punakaartin päällikkö viilaaja Anton Lindgren, vanha järjestömies ja työenyhdistyksen puheenjohtaja Abram Määttä, alunperin Raumalta Ouluun siirtynyt työväenneuvoston jäsen Lauri Lehtisalo, entinen poliisi ja nyt työmiehenä toiminut Antti Laukkanen ja nuori oululainen kirjaltaja Veikko Uksila. Yrjö Kallinen ehdittiin tuomita kuolemaan ennen virallista valtiorikosoikeudenkäyntiä kenttätuomioistuimessa, mutta Oulun komendantti Reinhold Weckman oli jättänyt allekirjoittamatta tuomion. Ketään tuomituista ei teloitettu Oulussa, vaan kuolemaantuomitut siirrettiin eteenpäin Suomenlinnaan. Lindgrenin kohdalla Valtiorikosoikeuden tuomioluettelossa mainitaan kuolinpäiväksi 21.12.1919 ja Veikko Uksila menehtyi Lappeenrannan vankilassa.


title: Oulun valtaus

text: Vankileiri lakkautettiin elokuuhun mennessä, ja sen 320 vankia siirrettiin Suomenlinnaan.


title: Luettelo Kalojen tähdistön tähdistä

text: Luettelo Kalojen tähtikuvion tähdistä.


title: Luettelo Kalojen tähdistön tähdistä

text: Taulukon sarakkeissa käytetyt lyhenteet:


title: Ainoa Mahti

text: Ainoa Mahti on Robert Jordanin Ajan pyörä -kirjoissa esiintyvä voima joka pitää Ajan Pyörän liikkeessä. Se tulee Tosilähteestä, joka jakautuu kahteen osaan: miehiseen puoliskoon ("saidin") ja naiselliseen puoliskoon ("saidar"). Ihmisiä jotka pystyvät käyttämään Ainoaa Mahtia kutsutaan kanavoijiksi.


title: Ainoa Mahti

text: Kaikki ihmiset eivät pysty kanavoimaan Ainoaa Mahtia, eikä heille voida sitä liioin opettaa. Harvoille kanavoimaan pystyville taitoa on vaikea opettaa. Synnynnäisesti kanavoivia on vielä harvemmassa, mutta heille taitoa ei tarvitse opettaa koska he pystyvät koskettamaan Tosilähdettä tahattomasti tai tahallisesti. Mikäli kanavoinnin hallintaa ei opeteta taidon varmistuttua tai kanavoija itse sitä opi, mikä on hyvin epätodennäköistä sekä hankalaa, edessä on varma kuolema.


title: Ainoa Mahti

text: Kanavoimisen oppinut nainen voi nähdä, jos toinen samaa sukupuolta oleva henkilö koskettaa Tosilähdettä. Tämä näkyy aurana Tosilähdettä koskettavien ihmisten ympärillä. Miespuolinen kanavoitsija taas voi tuntea toisen miehen kanavoinnin, sekä heikommin myös naispuolisen kanavoinnoin. Tavallisesti naispuolinen kanavoija ei kuitenkaan pysty näkemään tai tuntemaan milloin miespuolinen kanavoija koskettaa "saidinia".


title: Ainoa Mahti

text: Tosilähde jaetaan kahteen puoliskoon: miehiseen "saidiniin" ja naiselliseen "saidariin". Vain nainen pystyy koskettamaan "saidaria" ja vain mies pystyy koskettamaan "saidinia". Kumpaakaan niistä ei voida käyttää kuiviin, kuten ei vesipullon täyttäminen voi imeä järveä tyhjiin. Kanavoimalla liikaa Mahtia voi silti palaa liiallisen Mahdin käytöstä. On kuitenkin olemassa "angrealeja" ja "sa´angrealeja", joiden avulla pystyttään kanavoimaan enemmän Mahtia kerralla ilman, että se vaarantaisi kanavoijan henkeä. "Sa´angreal" on huomattavasti voimakkaampi ja sillä pystyy kanavoimaan enemmän Mahtia kuin "angrealin" avulla.


title: Ainoa Mahti

text: Pimeän valtias on saastuttanut Lähteen miehisen puoliskon, "saidinin". Sen takia jokainen mies, joka kanavoi, on tuomittu hulluuteen vaikka koittaisi olla koskettamatta "saidinia" tai olla kanavoimatta. Jos pystyy hallitsemaan "saidinia", säästyy hulluudelta, mutta saa taudin joka mädättää elävältä. Hulluudelta ja mätänemiseltä säästyy, kun Aes Sedait suorittavat lauhkeuttamisen, mikä tosin usein johtaa lauhkeutetun miehen elämänhalun katoamiseen. Myös naisille voidaan suorittaa vastaava, mutta sitä kutsutaan tyynnyttämiseksi, mikä johtaa myös samalla tavalla elämän halun kadottamiseen.


title: Ainoa Mahti

text: Tarinan mittaan selviää, että "saidin" tullaan puhdistamaan saasteesta - mutta se tuottaakin yhä uusia yllätyksiä; tärkein toistaiseksi (2008) paljastunut seikka on se, että puhdaskin "saidin" on villihevosen veroinen hallittava.


title: Ainoa Mahti

text: Lahjat ovat Ainoaan Mahtiin liittyviä erikoiskykyjä, joista tunnetuin on Parantamisen taito.


title: Ainoa Mahti

text: Monia taitoja, kuten Matkaaminen, Aes Sedait eivät enää tunne sitten Legendojen aikakauden. Ennustamistakaan ei enää tavata yhtä usein, ja tunnetuin ja ehkä ainoa Ennustaja on Elaida do Avriny a'Roihan.


title: Ainoa Mahti

text: Muut lahjat, kuten Uneksiminen on myös uskottu unohtuneen. Uneksijat pystyvät astumaan unten maailmaan, "Tel'aran'rhiodiin" ja tulkitsemaan uniaan. Tämän lahjan avulla pystytään saamaan tietoa tapahtumista tarkemmin kuin Ennustamalla. Egwene al´Vere on Uneksija, mutta Uneksijoita ei ole tavattu moniin vuosiin. Uneksimisen Lahja luultiin jo hävinneen ennen Egweneä, mutta paljastui myös, että Aieleiden parissa on monia Uneksijoita.


title: Ainoa Mahti

text: Muita lahjoja ovat muun muassa Pilvitanssi, jolla hallitaan säätä, Maalaulu, joka liittyy maanliikkeiden hallintaan (esimerkiksi maanjäristysten ehkäiseminen tai aiheuttaminen), Louhiminen, jolla paikannetaan metalleja ja jopa nostetaan ne samalla esiin, ja Liitäminen.


title: Ainoa Mahti

text: Lisäksi on olemassa Haraaminen jolla tutkitaan esineen käyttötarkoitusta tai ihmisen terveyden tilaa. Haraamisen avulla voidaan lukea punoksia. Haraamiseen omalla tavallaan kuuluu Lapsen Hyväily jolla selvitetään odottavan äidin ja sikiöiden terveys.


title: Rajoitettu joukko

text: Metrisen topologian formula_1 joukko formula_2 on rajoitettu jos formula_3. Muutoin sanotaan, että formula_2 on rajaton. Jos formula_5 on kuvaus, jolle formula_6, sanotaan, että formula_7 on rajoitettu kuvaus, muutoin rajoittamaton kuvaus.


title: Luettelo Kassiopeian tähdistön tähdistä

text:
Luettelo Kassiopeian tähtikuvion tähdistä.
Taulukon sarakkeissa käytetyt lyhenteet:


title: Luettelo Kauriin tähdistön tähdistä

text: Luettelo Kauriin tähtikuvion tähdistä.


title: Road movie

text: Road movie (sananmukaisesti "tie-elokuva") on elokuvan tyylilaji, jossa tietä pitkin taitettu matka on juonen kannalta merkittävä. Elokuvan tapahtumapaikka vaihtuu matkan edetessä, ja juoni on selkeästi jaettu episodeihin matkan etappien muodossa.


title: Road movie

text: Road movie on toisen maailmansodan jälkeinen ilmiö. Road movie -elokuvat yhdistetään usein yhdysvaltalaiseen elokuvateollisuuteen, mutta niitä on tehty myös muissa maissa.


title: Road movie

text: Suomessa auto ja sillä matkustaminen ovat keskeisessä osassa monissa Aki Kaurismäen elokuvissa. Varsinkin "Ariel", "Leningrad Cowboys Go America" ja "Pidä huivista kiinni, Tatjana" ovat selkeästi tunnistettavissa road movie -tuotannoksi. Kaurismäki on saanut vaikutteita yhdysvaltalaisista elokuvista, mutta liittänyt omiin teemoihinsa myös itäeurooppalaisia aineksia.


title: Luettelo Kefeuksen tähdistön tähdistä

text:
Luettelo Kefeuksen tähtikuvion tähdistä.
Taulukon sarakkeissa käytetyt lyhenteet:


title: Kinji Fukasaku

text: Kinji Fukasaku ( "Fukasaku Kinji", 3. heinäkuuta 1930 Mito, Ibarakin prefektuuri, Japani – 12. tammikuuta 2003 Tokio, Japani) oli japanilainen elokuvaohjaaja, käsikirjoittaja ja näyttelijä, joka tunnetaan länsimaissa parhaiten "Battle Royale" ja "Tora! Tora! Tora!" -elokuvien ohjaajana. Fukasaku oli naimisissa näyttelijä Sanae Nakaharan kanssa kuolemaansa saakka. Heillä on poika Kenta Fukasaku.


title: Kinji Fukasaku

text: Kun Fukasaku oli 15-vuotias, hänen koululuokkansa vietiin sotilaspalvelukseen, ja hän työskenteli sotatarviketyöläisenä toisen maailmansodan aikana. Heinäkuussa 1945 Fukasakun luokka joutui tulituksen kohteeksi, ja oppilaiden täytyi piiloutua toistensa alle selvitäkseen. Selvinneiden oppilaiden piti hankkiutua eroon ruumiista. Silloin Fukasaku tajusi, että Japanin hallitus valehteli toisesta maailmansodasta, minkä jälkeen hän vihasi aikuisia pitkän ajan.


title: Kinji Fukasaku

text: Vuonna 1973 Fukasaku ohjasi yakuza-aiheisen elokuvan "Jingi naki tatakai", joka sai menestyksen innoittamana kahdeksan jatko-osaa, joista Fukasaku ohjasi kaikki paitsi viimeisen.


title: Kinji Fukasaku

text: Elämänsä loppupuolella Fukasaku siirtyi videopeleihin ohjaten kauhupelin "Clock Tower 3". Vaikka peli myi heikosti, peliä on kehuttu elokuvallisista välikohtauksistaan. Vuonna 2002 Fukasakulla todettiin eturauhassyöpä, mutta siitä huolimatta hän halusi ohjata vielä yhden elokuvan, "Battle Royale" -elokuvan jatko-osan "". Fukasaku ehti ohjata elokuvaan vain yhden kohtauksen ennen kuolemaansa, ja siksi Fukasakun poika Kenta Fukasaku ohjasi elokuvan loppuun.


title: Hodynka

text: Hodynka tarkoittaa seuraavia:


title: Luettelo Kentaurin tähdistön tähdistä

text:
Luettelo Kentaurin tähtikuvion tähdistä.
Taulukon sarakkeissa käytetyt lyhenteet:


title: Cemal Gürsel

text: Cemal Gürsel (13. lokakuuta 1895 – 14. syyskuuta 1966) oli turkkilainen kenraali ja maan neljäs presidentti. Gürsel valittiin presidentiksi vuoden 1960 vallankaappauksen jälkeen. Hän joutui terveyssyistä luopumaan presidentin asemasta ennen seitsemänvuotisen virkakauden päättymistä.


title: Cemal Gürsel

text: Gürsel palveli armeijassa 45 vuotta. Hän taisteli ensimmäisessä maailmansodassa Çanakkalen taistelussa Dardanelleilla, Gallipolin taistelussa tykistön luutnanttina, ja vuonna 1917 Palestiinassa ja Syyriassa. Britit saivat hänet vangiksi syyskuussa 1918 ja hän oli vankeudessa Egyptissä aina vuoteen 1920.


title: Cemal Gürsel

text: Vapauttamisensa jälkeen hän taisteli kaikissa länsirintaman kampanjoissa Turkin itsenäisyyssodan aikana 1920–1923. Sotien jälkeen Gürsel meni sotilasakatemiaan ja valmistui esikuntaupseeriksi 1929. Vuonna 1946 hän sai kenraalin arvon, ja kohosi viimein neljän tähden kenraaliksi. Hän toimi tiedustelupäällikkönä ja vuodesta 1957 maavoimien komentajana.


title: Cemal Gürsel

text: Asevoimat kaatoi maan siviilihallituksen pitkään jatkuneiden levottomuuksien jälkeen 27. toukokuuta 1960. Gürsel valittiin ja nimitettiin sotilasjuntan puheenjohtajaksi, mutta on erilaisia näkemyksiä siitä, osallistuiko hän itse kaappaukseen. Pyjamaan pukeutunut Gürsel tuotiin lentokoneella Ankaraan, jossa hänestä tehtiin 30. toukokuuta 1960 valtionpäämies, pääministeri ja puolustusministeri.


title: Cemal Gürsel

text: Gürsel vapautti 200 opiskelijaa ja lehtimiestä ja antoi 14 kielletylle lehdelle julkaisuluvan. Hän keräsi kymmenen lakiprofessoria Istanbulin ja Ankaran yliopistoista laatimaan uuden perustuslain jo kaappausiltana. Hän vastusti ajatusta jatkaa sotilasvaltaa ja hänet valittiin 1961 siviilipresidentiksi uuden 10. lokakuuta 1961 kansanäänestyksessä hyväksytyn perustuslain mukaan.


title: Cemal Gürsel

text: Gürsel kärsi halvauskohtauksista. Helmikuussa 1966 hänet lennätettiin Washingtoniin hoitoon, jossa hän vajosi koomaan. Parlamentti päätti 28. maaliskuuta presidenttikauden päättämisestä.


title: Kotkat

text: Kotkat ovat suurikokoisia päiväpetolintuja. Varsinaisten kotkien ("Aquila") suvun lisäksi kotkiksi nimitetään myös useita muita haukkojen ("Accipitridae") heimoon kuuluvien sukujen lintuja. Kaikki kotkiksi nimitetyt lajit eivät välttämättä ole läheistä sukua toisilleen. Sukupuolten väritykset ovat samanlaiset, mutta naaraat ovat tavallisesti koiraita suurempia. Vanhojen lintujen puku kehittyy vähitellen useiden vuosien kuluessa. Kotkilla on erittäin tarkka näköaisti.


title: Kotkat

text: Sukuun kuuluu kahdeksan lajia:


Punakaarti, kuningas, vehnäpulla ja porvari on pakinoitsijanimimerkki Sasu Punasen eli toimittaja Yrjö Räisäsen vuonna 1928 julkaisema poliittinen satiirikokoelma.


title: Punakaarti, kuningas, vehnäpulla ja porvari

text: Kirjan on kustantanut Kansanvalta ja painanut Työväen kirjapaino, mikä selittää sen, että julkaiseminen vuonna 1928 oli mahdollista. Pakinat vaikuttavat sellaisilta, että ne on julkaistu vuoden 1918 lopulta ja pitkin vuotta 1919 jossakin työväen sanomalehdessä, mikä on niiden tekstin piikittelevyys huomioon ottaen varmaan ollut vaikea saada aikaiseksi. Räisänen oli tuolloin Työmies-lehden ja sen jatkajan Suomen Sosialidemokraatin toimitussihteerinä ja pakinoitsijana.


text: Kirjan sisältöä kuvaavat lyhyiden pakinoiden nimet:


title: Tsuumi

text: Tanssiteatteri Tsuumi on helsinkiläinen, vahvasti kansanperinteen juurruttama, rosoa ja inhimillisyyttä rakastava tanssiteatteri, joka imee voimansa arkaaisista juurakoista ja ammentaa inspiraationsa ympäröivästä maailmasta. Tanssiteatteri Tsuumi tekee monimuotoista esitystaidetta, jossa pääpaino on tanssin ja musiikin, liikkeen ja rytmin synteesissä. Erityisenä osana Tsuumin toimintaa on aina ollut vahva yhteistyö suomalaisen uuden kansanmusiikin tekijöiden kanssa. Ryhmän jäsenet ovat tanssin ja musiikin ammattilaisia. Kriitikko Auli Räsäsen mukaan "Tsuumi on tehnyt kansantanssille saman kuin Värttinä kansanlaululle: päivittänyt tradition, tuonut kansanperinteen energisyyden ja karhean ilmaisuvoiman pölyisistä arkistoista ihmisten ulottuville ja nautittavaksi.”


title: Tsuumi

text: Ryhmän taiteellisina johtajina toimivat Reetta-Kaisa Iles ja Tuomas Juntunen.


title: Tsuumi

text: Tsuumin on perustanut vuonna 1998 Hilkka Toivonen-Alastalo. Tanssiryhmä tuottanut lähes 50 ensi-iltaa ja esiintynyt lukuisilla kotimaisilla ja ulkomaisilla estradeilla. Ryhmä on ollut mukana muun vuonna 2011 ensi-iltansa saaneessa Anna Liisa musikaalissa Tampereen Työväen Teatterissa, vuonna 2007 ensi-iltansa saaneessa Punainen viiva -oopperassa Kansallisoopperassa. Savonlinnan Oopperajuhlien Juhassa Tsuumi esitti tanssiosuudet 2005. Tsuumi esiintyi Eurovision laulukilpailujen 2007 semifinaalin väliaikanumerossa. Koreografiasta ja ohjauksesta vastaa Matti Paloniemi, joka on myös käsikirjoittanut numeron Tiina Puumalaisen kanssa. Musiikin on säveltänyt ja sen johtaa Hannu Kella. Esitys perustuu Kalevalaan, ja se luotaa suomalaisuuden juuria.


title: Tsuumi

text: Tsuumi Sound System on tanssiryhmä Tsuumista irtaantunut nykykansanmusiikkiyhtye. Bändiltä on ilmestynyt levyt Kesä Tanssii (1999), Risteys (2000), Avoin Kenttä (2002), Rajaton Tapaus (2004), Hotas (2007), Growing up (2009) ja Floating letters (2013).


title: Tsuumi

text: Yhtyeen jäsenet:


title: Tsuumi

text: Nykykokoonpanossaan yhtye on toiminut vuodesta 2006.


title: Kaisa Hannula

text: Kaisa Annikki Hannula (o.s. Laine, s. 4. toukokuuta 1960 Kokemäki) on suomalainen oopperalaulaja, äänialaltaan sopraano.


title: Kaisa Hannula

text: Hannulan vanhemmat ovat Viljo Laine ja Katri Pasanen ja puoliso vuodesta 1983 Veli Juhani Hannula. Hän tuli ylioppilaaksi 1979 ja valmistui Sibelius-Akatemiasta musiikin kandidaatiksi 1989. Hannula on opiskellut myös Turun konservatoriossa. Hänen opettajiaan ovat olleet muun muassa Liisa Linko-Malmio, Dorothy Irving ja Gerhard Kahry. Hannula osallistui Lappeenrannan laulukilpailuihin jo vuonna 1987 ja sijoittui kolmanneksi. Hän sai kiinnityksen Suomen kansallisoopperaan 1989 ja ensikonserttinsa hän piti 1990. Hannula on vieraillut muun muassa Ilmajoen Musiikkijuhlilla 1996–1997, Savonlinnan Oopperajuhlilla hän on esiintynyt vuodesta 1989. Nykyään Hannula toimii Rauman musiikkiopistossa laulun lehtorina.


title: Luettelo Ketun tähdistön tähdistä

text: Luettelo Ketun tähdistön tähdistä.


title: Luettelo Ketun tähdistön tähdistä

text: Taulukon sarakkeissa käytetyt lyhenteet:


title: Luettelo Kilven tähdistön tähdistä

text: Luettelo Kilven tähdistön tähdistä.


title: Alan Webb

text: Alan Webb (s. 13. tammikuuta 1983 Ann Arbor, Michigan) on yhdysvaltalainen kestävyysjuoksija ja triathlonisti.


title: Alan Webb

text: Webb teki vuonna 2001 high school -ennätykset mailin juoksussa sisäradoilla (3.59,86) ja ulkoradoilla (3.53,43). Vuonna 2004 hän voitti Yhdysvaltain olympiakarsinnat 1 500 metrin juoksussa. Ateenan olympialaisissa hän karsiutui alkuerissä. Vuonna 2005 Webb voitti maansa mestaruuden 1 500 metrillä. Myöhemmin samana vuonna hän juoksi Helsingin MM-kisoissa matkalla yhdeksänneksi ajalla 3.41,04. Vuonna 2007 hän voitti maansa mestaruuden sisäradoilla mailin juoksussa ja ulkoradoilla 1 500 metrin juoksussa. Osakan MM-kilpailuissa hän sijoittui kahdeksanneksi ajalla 3.35,69.


title: Alan Webb

text: Webb lopetti yleisurheilu-uransa vuonna 2014 ja siirtyi triathloniin.


title: Luettelo Kirahvin tähdistön tähdistä

text: Luettelo Kirahvin tähtikuvion tähdistä.


title: Luettelo Kirahvin tähdistön tähdistä


title: Mies ja tehdas

text:
Mies ja tehdas on Väinö Riikkilän ensimmäinen romaani aikuisille. Se kertoo nuoren miehen kasvusta vastuuseen elämässään.
Romaani kertoo 20-vuotiaan miehen ensimmäisestä työstä asevelvollisuuden jälkeen ojankaivajana. Tarina alkaa sateisesta ojasta. Syömässä käydessään hän löytää työpaikkailmoituksen. Hän menee telakalle töihin. Suuri osa tarinasta on työn opettelun kuvaamista ja työpaikan ihmissuhteiden kuvausta. Se kertoo muuttajan ihmissuhteiden rakentamisesta työpaikalla. Työn ulkopuolella asuntolaelämässä viina uhkaa suistaa miehen raiteilta. Työtapaturman, joka likimain tappaa miehen, ansiosta tapahtuu käännös. Kertomus loppuu avioitumiseen ja hartiapankilla tehtävän oman omakotitalon rakentamiseen. Puutarhan nousu pihaan ja sivutulojen hankkiminen kertovat jo toivosta paremmasta elämästä.


title: Kenan Evren

text: Kenan Evren (17. heinäkuuta 1917 – 9. toukokuuta 2015) oli turkkilainen kenraali, vuoden 1980 vallankaappauksen johtaja ja maan seitsemäs presidentti aina vuoteen 1989.


title: Kenan Evren

text: Evren valmistui armeijan oppilaitoksesta 1938 ja sotilasakatemiasta 1949 esikuntaupseeriksi. Hän osallistui Korean sotaan ja ylennettiin 1964 kenraaliksi. Hänestä tuli pääesikunnan päällikkö 1978.


title: Kenan Evren

text: Evren johti 12. syyskuuta 1980 vallankaappausta. Sitä edelsi vuosien oikeiston ja vasemmiston kilpailu. Vasemmisto toivoi kommunistien vallankaappausta ja oikeisto turvautui uskonnolliseen kiihotukseen. Kaappauksen myötä kansallisesta turvallisuusneuvostosta (Milli Güvenlik Kurulu; MGK) tuli hallitseva elin ja parlamentti hajotettiin.


title: Kenan Evren

text: Vuonna 1982 Evren nimitti itsensä tasavallan presidentiksi ja 7. marraskuuta 1982 hyväksyttiin yli 90 %:n ääntenenemmistöllä uusi perustuslaki, josta oli poistettu ylenmääräiset vapaudet. Samalla Evren valittiin presidentiksi.


title: Kenan Evren

text: Eläkkeelle jäämisensä jälkeen Evren muutti Marmarikseen ja omistautui maalaukselle. Häntä vastaan tehtiin murhayrityksiä vuosina 1996 ja 2006.


title: Kenan Evren

text: Vuonna 2012 Evreniä vastaan nostettiin syytteitä valtiota vastaan tehdyistä rikoksista. Syytteet mahdollisti kansanäänestyksessä hyväksytty lakiehdotus, joka poisti sotilasjuntan jäsenille annetun syytesuojan. Vuonna 2014 hän sai elinkautisen vankeustuomion sotilasvallankaappauksen johtamisesta.


title: Luettelo Kolmion tähdistön tähdistä

text: Luettelo Kolmion tähtikuvion tähdistä.


title: Luettelo Kolmion tähdistön tähdistä


title: Elämä alkaa kello kuusitoista

text:
Elämä alkaa kello kuusitoista Väinö Riikkilän toinen romaani aikuisille. Se kertoo muutaman työläisen elämästä, jossa pelkän puurtamisen ohessa on myös ihmissuhdedraamoja.
Elämä alkaa kello kuusitoista on aikuisten romaani. Se kertoo erään konepajan muutaman työntekijän työstä ja vapaa-ajasta. Työn vaarallisuus on eräs Riikkilän kuvaama teema. Muita kirjan muita teemoja ovat uskonto, aviollinen uskottomuus, naisen rooli miesvaltaisessa tehtaassa, ihmisten paremman elämän tavoittelu ja sattuman tuomat käänteet elämään.


title: Luettelo Korpin tähdistön tähdistä

text: Luettelo Korpin tähdistön tähdistä.


title: Cevdet Sunay

text: Cevdet Sunay (10. helmikuuta 1899 – 22. toukokuuta 1982) oli turkkilainen kenraali, poliittinen johtaja ja maan viides presidentti.


title: Cevdet Sunay

text: Sunay syntyi Trabzonissa, kävi koulunsa Erzurumissa, Kirkukissa (nykyinen Irak) ja Edirnessa. Hän valmistui Kulelin sotilasoppilaitoksesta Istanbulissa. Ensimmäisessä maailmansodassa hän taisteli Palestiinan rintamalla ja jäi brittien vangiksi 1918. Vapaaksi pääsynsä jälkeen hän palveli eteläisellä rintamalla ja länsirintamalla itsenäisyyssodassa.


title: Cevdet Sunay

text: Sunay jatkoi opintojaan ja valmistui 1930 sotilasakatemiasta esikuntaupseeriksi. Hänet ylennettiin kenraaliksi 1949 ja viimein neljän tähden kenraaliksi 1959. Hänet nimitettiin 1940 armeijan komentajaksi ja myöhemmin yleisesikunnan johtoon.


title: Cevdet Sunay

text: Vuonna 1966 presidentti Cemal Gürsel nimitti hänet senaattiin. Kun Gürselin terveys heikkeni ja hän estyi hoitamasta virkaansa, parlamentti valitsi 28. maaliskuuta 1966 Sunayn maan presidentiksi. Hän pysyi asemassaan koko seitsenvuotiskauden terrorismista, opiskelijalevottomuuksista ja vallankaappauksen uhasta huolimatta. Kautensa jälkeen hänestä tuli elinikäinen senaattori.


title: Cevdet Sunay

text: Sunay kuoli 1982 Istanbulissa. Hänen ruumiinsa siirrettiin elokuussa 1988 pysyvään hautapaikkaan Turkin valtionhautausmaalle Ankaraan.


title: Pojan muistelmat

text:
Pojan muistelmat on Väinö Riikkilän kirjoittama muistelmateos, joka kattaa hänen lapsuutensa noin 13-vuotiaaksi asti.
Kirja muistuttaa hyvin paljon Riikkilän nuoriso- ja aikuisromaanien tarinoita.


title: Pojan muistelmat

text: Pojan muistelmat kertoo Väinö Riikkilän elämästä alkaen Helsingistä 1910-luvulta.


title: Pojan muistelmat

text: Vuonna 1918, jolloin hänen punaisiin kuulunut isänsä kaatuu sisällissodassa, hän joutuu elättämään itsensä maatiloilla työssä, joka alkoi aamulla 04:30 ja päättyi iltahämärässä. Sitä hän teki ruoka- ja asuntopalkalla. Ainoat palkkiot olivat muutaman kuukauden iltakoulu ja sitä varten ostetut vaatteet. Kirja kuvailee maatalon tehtäviä yksityiskohtaisesti ja valottaa mm. piikojen sukupuolielämää. Paras osa tuon vauraan maatalon kurjassa elämässä oli kouluun pääsy - opettaja leikkasi täitä kuhisevan tukan sängelle ja hankituttu talolla Väinölle yhden kunnollisen vaatekerran. Väinö pääsi lukemisen alkuun ja se oli tie valoisampaan maailmaan.


title: Pojan muistelmat

text: Tästä työstä hän lähti työhön uittoon ja sahalle. Tehdastyön kuvauksessa Riikkilä tekee vertauksia maatyön raskauteen ja koneiden kanssa työskentelyn vaarallisuuteen. Pieni saha oli likimain paratiisi - lyhyt työpäivä, kohtuullinen palkka, siisti asunto ja hyvää ruokaa sekä lupa lukea talon kirjoja. Tähän episodiin kuului vain "mukavan miehen" vierailu - tuo mies huijasi monilta rahaa. Tämä ihmisen luonteen laadun epäily on Riikkilän tuotannolle ominaista.